cyanic-selkie/wikianc huggingface dataset:
පේල් බ්ලූ ඩොට්
ආවර්ජනා
1994 පළවූ සිය පේල් බ්ලූ ඩොට් ග්‍රන්ථයේදී කාල් සේගන් මෙම ඡායාරූපයේ වටිනාකම ගැන ඔහුගේ අදහස් දැක්වූයේ මෙලෙස ය: නැවතත් ඒ තිත දෙස බලන්න. ඒ මෙතැනයි. ඒ නිවසයි. ඒ අපියි. ඔබ ආදරය කරන සියලු දෙනාම ද, ඔබ අඳුනන සියලු දෙනාම ද, ඔබ අසා ඇති සියලු දෙනාම ද, ඉතිහාසය පුරාවට සිටි සියලුම මනුෂ්‍යයින් ද, ජීවත් වූයේ ඒ මතයි. මානව වර්ගයාගේ ඉතිහාසය පුරා අපේ සතුට සහ වේදනාව එකතු වූ තැනද, දහස් ගණනක් ආගම්, මතවාද සහ ආර්ථික මූලධර්ම ද, සෑම දඩයක්කරුවෙක්ම, සෑම වීරයෙක්ම, සෑම බියගුල්ලෙක්ම ද, ශිෂ්ටාචාර ආරම්භ කළ අයද, ශිෂ්ටාචාර විනාශ කළ අයද, සෑම රජෙක්ම ද, සෑම ගොවියෙක්ම ද, ආදරය කරන සෑම තරුණ යුවළක්ම ද, සෑම මවක්ම, සෑම පියෙක්ම, සෑම බලාපොරොත්තු සහිත දරුවෙක්ම ද, සෑම නව නිපැයුම්කරුවෙක්ම ද, සෑම ගවේශකයෙක්ම ද, සාරධර්ම උගන්වන සෑම ගුරුවරයෙක්ම ද, සෑම දූෂිත දේශපාලනඥයෙක්ම ද, සෑම 'සුපිරි තාරකාව'ක්ම ද, සෑම 'උත්තරීතර පාලකයෙක්'ම ද, සෑම ශාන්තුවර‍යෙක්ම ද, සෑම පාපිෂ්ඨයයෙක්ම ද ජීවත් වූයේ එහියි. එනම් හිරු කිරණක් මත එල්ලෙන කුඩා දූවිලි අංශුවක් මතයි.
මහ පොළොව යනු විශ්ව රඟ මඬලෙහි ඇති ඉතාම කුඩා වේදිකාවකි. මේ කුඩා තිත තුළ, ඊටත් වඩා කුඩා ප්‍රදේශයක තාවකාලික පාලකයා වීම සඳහා සෑම අධිරාජ්‍යයෙකු සහ සේනාධිපතිවරයෙකු විසින්ම වගුරුවන ලද ලේ ගංගා ගැන සිතන්න. මේ පික්සලයෙහි එක් කොනක ජීවත් වෙන අය තවත් කොනක ජීවත් වෙන අයට දැක්වූ අනන්ත කෲරකම් ගැන ද, ඔවුන් අතර නිතර ඇතිවෙන වැරදි වැටහීම් ගැනද, එකිනෙකා මරා ගැනීමට ඔවුන්ට ඇති බලවත් ආශාව ගැනද, ඔවුන් ඉතා උද්‍යෝගයෙන් එකිනෙකාට වෛර කරගන්නා ආකාරය ගැනද සිතන්න.
අපේ නොමඟ යවන සුලු හැසිරීම්, අප සිතෙන් මවාගත් ලෝක මාන්නය, අප විශ්වයේ වරප්‍රසාදලත් තැනක සිටී යන රැවටිලි සහගත අදහස, මෙම ලා එලියකින් යුත් තිත විසින් අභියෝගයට ලක් වෙයි. අපේ ග්‍රහලෝකය යනු විහිදෙන අඳුරු අභ්‍යාවකාශයේ ඇති එක් හුදෙකලා තිතක් පමණයි. අපව අපගෙන්ම ගළවා ගැනීමට, අපිට තේරුම් ගත නොහැකි, අති විශාල විශ්වයේ වෙනත් කොහෙන් හෝ ගැලවුම්කරුවෙකු එනු ඇති බවට කිසිම ඉඟියක් නැත.
පෘථිවිය යනු දැනට දන්නා පරිදි ජීවයට රැකවරණය දිය හැකි එකම ග්‍රහලොවයි. අපේ වර්ගයාට, අඩුම තරමින් නුදුරු අනාගතයේදීවත්, සංක්‍රමණය විය හැකි වෙනත් තැනක් නොමැත. [වෙනත් තැනකට] සංචාරය කළ හැකියි. නමුත් පදිංචි විය නොහැකියි. ඔබ එයට කැමති වූවත් නැතත්, මේ මොහොතේ අපට ඇත්තේ පෘථිවිය පමණයි..
තාරකා විද්‍යාව යනු නිහතමානීත්වය සහ චරිතය දියුණු කරන අත්දැකීමක් යැයි පැවසෙනවා. ඉතාම දුරක සිට ලබාගත් අපේ කුඩා ලෝකයේ මේ ඡායාරූපය තරම් මිනිස් සංහතියේ මෝඩ උඩඟුකම ගැන පෙන්වාදෙන වෙනත් නිරූපණයක් සමහරවිට ඇත්තේම නැත. මට නම් එය, එකිනෙකාට කරුණාවෙන් සැළකීමටත්, අප දන්නා අපේ එකම නිවස වන මේ ලා නිල් පැහැති තිත සං‍රක්ෂණය කිරීමට සහ රැකබලා ගැනීමටත් අපට ඇති වගකීම මනාව අවධාරනය කරයි.
—  කාල් සේගන්
සංවත්සර
thumb|පේල් බ්ලූ ඩොට් රීවිසිටඩ්, 2020. 2015 දී නාසා ආයතනය ඡායාරූපයේ 25 වැනි සංවත්සරය සැමරුවේය. 2020 දී ඡායාරූපයෙහි 30 වැනි සංවත්සරය වෙනුවෙන්, නාසා ආයතනය විසින් නවීන ඡායාරූප සැකසුම් තාක්ෂණයන්ගේ ආධාරයෙන් වැඩි දියුණු කරන ලද මෙහි නව අනුවාදයක් එළි දක්වන ලදී. පේල් බ්ලූ ඩොට් රීවිසිටඩ් ලෙස නම් කෙරුනු එය, දීප්තිය සහ වර්ණයන් තුලනය කිරීමෙන් පෘථිවිය සහිත කොටස වැඩි දියුණු කරන ලද එකකි.
ඉස්ලාමයේ ව්‍යාප්තිය
හිජ්රි වර්ෂ 632 දී ශුද්ධ මුහම්මද් නබි සල්ලල්ලාහු අලෛහිවසල්ලම් තුමාගේ අභාවයට පසු කෙටි කලකින්ම ඉස්ලාමය ලොවපුරා ව්‍යාප්ත විය. නබිතුමා ජීවතුන් අතර සිටියදීම එතුමාගේ අනුගාමිකයන් විසින් එය අරාබියාව මුළුල්ලේම ව්‍යාප්ත කරන ලදී. නබිතුමාගේ අභාවයෙන් පසු ඉස්ලාමීය රාජ්‍යය පාලනය කළ සෘජු පාලකයන් හතර දෙනාට සහ උමෙයියා පාලන කාලය වන හිජ්රි පළමුවන සියවස වන විට ඉස්ලාම් ලොව පුරා සතර දිග්භාගයේම ව්‍යාප්ත විය. ඉන්පසු එහි පාලන බලය තහවුරු කළ ඉස්ලාමීය බලගතු රාජ්‍යයේ බලවතුන් අතර අබ්බායිවරු, අල්මුරුවිද්වරු, සල්ජුකීවරු හෙවත් තුර්කිවරු මෝගල්වරු සෆවිවරු සහ උස්මානිවරු වැදගත් ස්ථානයක් ඉසිලීය.
ඉස්ලාමය ව්‍යාප්ත වී ඇත්තේ දේශනාවෙන් නොව කඩුවෙන් ම පමණක් බව ආචාර්ය සූරිය ගුණසේකර පවසයි.
ඉස්ලාමීය අධිරාජ්‍යයන් තුළින් ඉස්ලාමීය ශිෂ්ටාචාරය හා විද්‍යාව බිහිවූ අතර එමගින් වෙළෙන්දන් උගත් විද්‍යාඥයන්, ගගණගාමීන්, ගණිතඥයන්, වෛද්‍යවරුන් හා මාහාචාර්යවරුන් බිහිකළ ලෝක ඉතිහාසයේ වාර්තාමය යුගය විය. එවකට මුස්ලිම්වරුන්ගේ ක්‍රියා කලාපයන්, දේශපාලන මතයන් හා අනුගාමිකයන්ගේ විශ්වාසදායක ප්‍රතිපත්ති ඉස්ලාම් ලොවපුරා ව්‍යාප්ත වීමට තවදුරටත් හේතු විය. අද ලෝක ජනගහනයෙන් බිලියන 1.1 සහ 1.8 ක් අතර පමණවන මුස්ලිම් ජනතාව ලෝක ජනගහණයෙන් දෙවන ස්ථානය හිමිකර ගෙන ඇත.
ආශ්‍රිත නාමාවලිය
ප්‍රවර්ගය:ඉස්ලාම් ආගම ප්‍රවර්ගය:ඉතිහාසය
ලංකා ඉතිහාසය-ශ්‍රී ලංකාවේ සිවිල් යුද්ධය ඇරඹීමේ මුල් හේතුව
භාෂාවන් භාවිතය, විශ්ව විද්‍යාලයට සිසුන් තේරීම, සිංහල මහ ජාතිය හා සුළු ජාතිය වූ දෙමළ ජාතීන් දෙක අතර ඇති වූ කළකෝලාහල, යනාදී කරුණු සම්බන්ධයෙන් ඇති ව තිබුණු නොගැළපීම් ශ්‍රී ලංකාව තුළ අභ්‍යන්තර යුද්ධයක් ඇති වීමට බල පෑ මූලික හේතු විය. 1920 වර්ෂයේ සිට මේවා ක්‍රම ක්‍රමයෙන් එහෙත් නොකඩවා උත්සන්න වි 1983 දී අභ්‍යන්තර යුද්ධයක් පැන නැගුනේය.
යටත් විජිතයුගයට පෙර
දකුණු ඉන්දීය දෙමළ රජෙකු වූ එල්ලාලන් නොහොත් එළාරගේ ශ්‍රී ලංකා ආක්‍රමණය හේතු කොට ගෙන එක් කාල පරිච්ඡේදයකදී සිංහල සහ දෙමළ දෙපිරිස අතර යුද්ධයක් ඇති වූ බවත් එහි ප්‍රථිඵලයක් ලෙස කෙටි කාලයකට උතුරේ ද්‍රවිඩ පාලනයක් ඇති වූ බවත් මහාවංශය විස්තර කරයි. කෙසේ වෙතත් පසුව ශ්‍රී ලංකා රජෙකු වූ දුටුගැමුණු විසින් එළාර පරාජය කරන ලදී. ඉන් පසුව පල්ලව, චෝල, පාණ්ඩ්‍ය සහ කාලිංග නම් ඉන්දීය රාජ්‍යයන්ද ලංකාව ආක්‍රමණය කළෝය. ඔවුහු කාලයෙන් කාලයට තම ආධිපත්‍යය සමග දැඩි සංස්කෘතික හා වාණිජ කටයුතුද සමගාමිව පවත්වා ගෙන ගියහ. පසු කාලීන ඉතිහාසඥයින් මෙම ආක්‍රමණය හඳුන්වා දෙමින් කියන්නේ ජනවාර්ගික දෙපක්ෂයක් අතර කාලාන්තරයක් මුළුල්ලේ පවත්නා හතුරු තත්වයකට එම ආක්‍රමණය හේතු වූ බවයි.
යටත් විජිත යුගය
බ්‍රිතාන්‍ය පාලනය යටතේ (1796-1948) දෙමළ ජනතාවට විශේෂ වරප්‍රසාද ලැබුණි. නිදහස ලැබෙන විට මිෂනාරිවරුන් විසින් ගොඩනගන ලද ඉංග්‍රීසි පාසල් දිවයිනේ අනෙකුත් ප්‍රදේශවලට වඩා දෙමළ ජනයා වැඩි වශයෙන් සිටින යාපනයේ තිබුණි. මෙයින් තේරුම් ගත හැකි වූයේ නිදහස් ශ්‍රි ලංකාව තුළ ලංකා සිවිල් සේවය, වෛද්‍ය ක්ෂේත්‍රය සහ නීතීඥ වෘත්තිය යනාදී සේවාවල විෂමානුපාතික වශයෙන් ලාංකික දෙමළ ජනතාව සිටීමයි. සිංහල-දෙමළ දෙපිරිස් අතර අර්බුදවලට හේතු වූයේ බ්‍රිතාන්‍යයන්ගේ බෙදා පාලනය කිරීමේ ප්‍රතිපත්තිය බව බොහෝ ඉතිහාසඥයෝ පිළිගනිති.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ ආණ්ඩුක්‍රම ව්‍යවස්ථාව
1978 වසරේදි එවකට ගරු අගමැති ජූනියස් රිචඩ් ජයවර්ධන ප්‍රමුඛ ආණ්ඩුව විසින් ශ්‍රී ලංකාට හඳුන්වාදුන් ආණ්ඩුක්‍රම ව්‍යවස්ථාව, ශ්‍රී ලංකා ප්‍රජාතාන්ත්‍රික සමාජවාදී ජනරජයේ ආණ්ඩුක්‍රම ව්‍යවස්ථාව වේ.
ඉතිහාසය
ජනාධිපති ජයවර්ධන මහතා විසින් ජනාධිපතිවරණය වේලාසන පැවැත්වීම සඳහා 1982 දී ව්‍යවස්ථාව සංශෝධනය කළේය. (එය ඔහුගේ අවුරුදු 10 ක සේවා කාලය තළ කළ සංශෝධන 13 න් එකකි)
මූලික කරුණු
ආණ්ඩුක්‍රම ව්‍යවස්ථාව 2001 ඔක්තොම්බර්03 දක්වා වන සංශෝධන සහිතව බා ගත කිරීමට මෙම සබැඳියාව භාවිතා කරන්නhttp://parliament.lankapanel.net/web/images/pdf/constitution_si.pdf
2වන ආණ්ඩුක්‍රම ව්‍යවස්ථා සංශෝධනය
1979 පෙබරවාරි 26 දින සිට ක්‍රියාත්මක විය. පාර්ලිමේන්තු මන්ත්‍රීවරයකුගේ පක්ෂ සාමාජිකත්වය අවසාන වන අවස්ථාවක ගත යුතු ක්‍රියාමාර්ග ගැන මෙහි සටහන් වේ.
ආශ්‍රිත
ශ්‍රී ලංකා පාර්ලිමේන්තු වෙබ් අඩවිය - දහහත්වන සංශෝධනය දක්වා සංශෝධන
යූනිකාස්ථිය
පෘෂ්ඨවංශිකයන්ගේ යූනික අස්ථිය යනු, ශ්‍රෝණියෙහි එක් එක් අර්ධය සදන්නාවූ ප්‍රධාන අස්ථීන් තුන අතුරින් උදරීය සහ පූර්ව අස්ථිය වෙයි.
ව්‍යුහය
එය මේද ස්ථරයකින් ආවරණය වී ඇති අතර, එය යළිත් යූනික පීඨය  වෙතින් ආවරණය වී ඇත.
බඳක්, උත්තර ශාඛාවක් සහ අධර ශාඛාවක් ලෙසින් කොටස් වලට එය බෙදිය හැකිය.
ස්ත්‍රීන් තුල, යූනිකාස්ථිය පිහිටන්නේ මූත්‍රශිය ස්පන්ජියට පූර්ව ලෙසිනි.
යූනික අස්ථියෝගයෙහිදී වම් සහ දකුණු උකුල් ඇට එකිනෙක සම්බන්ධ වෙති.
යූනිය යනු  උපරි යූනික පෙදෙසෙහි පහළතම සීමාව වෙයි.
කාර්යය
එහි බාහිර පෘෂ්ඨය වෙතින්, චන්ද්‍රාංශ පෘෂ්ඨය සහ ශ්‍රෝණිකෝටරමය නිඛාතය යන දෙකම වෙත දායකත්වය සැපයීම තුලින් බඳ විසින්  ශ්‍රෝණිකෝටරයෙන් පහෙන්-එක් පංගුවක් තනයි. කුඩා ශ්‍රෝණියෙහි බිත්ති සැදිල්ල වෙතට විවෘත වන එහි අභ්‍යන්තර පෘෂ්ඨය විසින්,  අභ්‍යන්තර ඡාදක පේශියෙහි කොටසකට සම්භවය සපයයි.
ඩයිනසෝරයෝ
සෝරුස්කියා සහ ඔනිතිකියා ලෙසින් ඩයිනසෝර වංශප්‍රවේණික බන්ධුතාවය බෙදා ඇත්තේ, විශේෂයෙන් යූනියට වැදගත්කමක් දෙමින් උකුලෙහි ව්‍යුහය මත පදනම් වය. "අවරයූනික" ශ්‍රෝණියක් යනු, සත්ත්වයාගේ වලිගය දෙසට වන්නට යූනිකාස්ථිය පසුපසට දිගුවන්නාවූ තත්ත්වයක් වන අතර, කුරුල්ලන් අතරද මෙම ගති ලක්ෂණය පවතියි. කෙසේවෙතත්, "ඉදිරියූනික" ශ්‍රෝණියකදී යූනිකාස්ථිය දිගුවන්නේ සත්ත්වයාගේ හිස දෙසට වන අතර පහත රූපයේ  දැක්වෙන සෝරුස්කියානු ශ්‍රෝණි ව්‍යුහයේ එය දිස්වෙයි.
සව්ම්
උපවාසය යන පදය අස්සව්ම් ලෙස අරාබි භාෂා ව්‍යවහාරයේ අර්ථ දක්වා ඇති අතර වැළැක්වීම, වළක්වා ගැනීම යන අදහස් එයින් නිරූපණය වේ. අස්සව්ම් යන පදයට ඉස්ලාමීය නීතියට අනුව පැහැදිලි අර්ථය වන්නේ කෑමෙන් බීමෙන් සහ ලිංගික සම්බන්ධතාවලින් එනම් උපවාස කඩවන සියලු කරුණුවලින් වැළකී අල්ලාහ්ගේ තෘප්තිය පතා කටයුතු කිරීමයි. ඉස්ලාමීය දින දර්ශනය අනුව 9වන මාසය වන රාමළාන් මාසයේ උපවාසයේ ආරක්ෂා කිරීම මුස්ලිම් වූ ස්ත්‍රී පුරුෂ සියලු දෙනාටම අනිවාර්ය වූ වගකීමකි. ඉස්ලාමීය ජීවන සැලැස්මේ පංචමහා වගකීම්වලින් හතරවන ස්ථානය උපවාසයට හිමි වේ. උපවාසය ආරක්ෂා කිරීම රාමලාන් මාසයට පමණක් සීමා කර නැත.
නිරුක්තිය
සිරියානු භාෂාවෙන් සව්ම් යන පදය සව්මෝ නම් වන අතර මත් වන සියලු දේ වලින් වැළකී සිටීම යනු එහි අදහසයි.
අනෙකුත් භාෂාවන්
උදාහරණයක් ලෙස ඇෆ්ගනිස්ථානය, ඉන්දියාව, ඉරානය, බංලාදේශය හා පාකිස්ථානයේ මුස්ලිම්වරු ‍මෙම වචනය රෝසා යනුවෙන් භාවිතා කරන්නේ එය ආර්ය ඉන්දු භාෂාවක් වන ඩාරි භාෂාවෙන් විකාශනය වූ වචනයක් වන නිසාය. තවද උපවාසය යන පදය ඔරුක් ලෙස තුර්කි භාෂාවෙන් ව්‍යවහාර වන අතර මැලේසියාවේ මැලේ ජාතිකයන් හා සිංගප්පූරු ජාතිකයන් එම පදය පුආසා යනුවෙන් භාවිතා කරන්නේ උපවාසය යන පදය සංස්කෘතික භාෂාවෙන් එය විකාශනය වී ඇති නිසාය. ඉන්දුනීසියාවේ ද එය ව්‍යවහාර වන්නේ පුආසා යනුවෙනි. මෙම වචනය මෝල්ටස් භාෂාවෙන් ද ජනප්‍රිය වී ඇත.
අර්ථකථනය
ඉස්ලාමීය ව්‍යවහාරයේ දී මුස්ලිම්වරයෙකු අළුයම සිට එදින හිරු බැසයන තෙක් කෑම, බීම, දුම් පානය සහ ලිංගික තෘප්තිය විඳීම යනාදී ක්‍රියාවලින් තමන් වළක්වා ගැනීමයි. සව්ම් කඩ කරන කිසිම කාර්යයක තමන් නියැලීමෙන් තමන්ව වළක්වා ගැනීමෙන් කෙනෙක් බලාපොරොත්තු වන්නේ තමන් මැවූ අල්ලාහ් තආලාට සමීප වී තමාගේ සිතුම් හා ක්‍රියා සියල්ලම අල්ලාහ්ගේ ප්‍රසාදය පිණිස පවත්වා ගැනීමයි. උපවාසයේ එක් අරමුණක් වන්නේ අවශ්‍යතා සහිත තම සහෝදරයින් සාගින්නෙන් සහ පිපාසයෙන් පෙළෙන අවස්ථාවේ ඔවුන්ගේ අවශ්‍යතාවයේ තරම වටහා ගැනීමට හැකිවීම තුළින් ඔවුන්ගේ දුක් කරදරවලට පිහිට වීමට අවස්ථාව ලැබීමයි. එලෙසම උපවාසය මගින් ආත්මය පවිත්‍ර වීම, එනම් අල්ලාහ්ගේ තෘප්ති‍ය අත්කර ගැනීමේ චේතනාවෙන් තමා ප්‍රිය කරන කාර්යයන්වලින් වැළකී සිටීමේ පුහුණුවක් ලබන අතර තමා‍ගේ සිතුවිලි සහ අරමුණු මානසික හා ශාරීරික අවශ්‍යතාවයන් පාලනය කර අල්ලාහ් කෙරෙහි භක්තිය, යහපත් හැසිරීම, හා සංවරභාවය ඇති කිරීමට උපවාසය මගින් සුවිශේෂී අන්දමින් අවස්ථාව
චේතනාව (නීයත් හෙවත් අධිෂ්ඨානය)
උපවාසය රක්ෂා කිරීමට අදහස් කළ පුද්ගලයෙක් තමා උපවාසය රැකීම ආරම්භ කිරීමට ප්‍රථම උපවාසය රකින බවට අධිෂ්ඨානය කළ යුතුය. මෙය උපවාසිකයා විසින් කරනු ලබන ප්‍රතිඥ‍ාවකි. නියමිත ආකාරයට උපවාසය රැකීම ආරම්භ කිරීමට පෙර තමා උපවාසය රකින බවට අධිෂ්ඨානය නොකර එනම් අරමුණු නොදැන කුසගින්නෙන් සහ පිපාසයෙන් පසුවීම පමණක් අල්ලාහ්ට ප්‍රමාණවත් නොවේ.
සාමාන්‍ය පිළිවෙත
සාමාන්‍ය ජීවිතයේ දී අල්ලාහ් අනුමැතිය දී ඇති සමහර ක්‍රියාකාරකම් එනම් කෑම, බීම හා ලිංගික ක්‍රියාකාරකම්වල නිරත වීම ආදිය උපවාස කාලය තුළ වැළකී සිටීමට සෑම මුස්ලිම්වරයෙක්ම වග බලාගත යුතුය.
තවද ස්ත්‍රීන්ට මාසික ශුද්ධ වීම ඇති විට උපවාසයේ යෙදීමට අනුමැතිය නැත. එහෙත් එම කාල සීමාව අවසන් වූ විට දිය නා පිරිසිදු වී උපවාසය රැකීම අනිවාර්යය වේ. කෙසේ නමුත් මාසික ඍතු වීම නිසා උපවාසය කඩ කළ හෝ අතපසු කළ ස්ත්‍රිය එම අත් හැරුණු උපවාසය ඊළග වසරේ රාමලාන් මාසයට පෙර රැකීම අනිවාර්යය වේ. ස්ත්‍රිය ඍතු වීමෙන් මිදී පිරිසිදුව සිටින අවධියේ පමණක් උපවාසය රැකිය යුතු බවට ඇති අල්ලාහ්ගේ ආඥාව ස්ත්‍රී පුරුෂ සියලු දෙනා පිළිගත යුතු අනිවාර්යය ආගමික නීතියකි.
උපවාස කඩකිරීම හා එහි විපාක
ශුද්ධ වූ රාමළාන් සමයේ උපවාස ආරක්ෂා කරන පුද්ගලයා අමතක වීමෙන් හෝ අතපසු වීමකින් උපවාස කඩවන ක්‍රියාවක යෙදුනේ නම් එම පුද්ගලයාගේ උපවාසය බිදෙන්නේ නැත. නමුත් තමා ස්වකීය බුද්ධියෙන් සිතාමතා කෑමෙන්, බීමෙන් හෝ දුම්පානය මගින් උපවාස කඩකරන්නේ නම් ඔහු එම දිනයේ උපවාසය පසු තවත් දිනක ඒ වෙනුවෙන් උපවාසය රැකිය යුතුය. තවද වන්දියක් වශයෙන් ෆිද්යා දිය යුතුය. ෆිද්යා දීම එක් එක් අවස්ථාව අනුව වෙනස් වෙයි. මලයාසියාවේ ෆිද්යා වශයෙන් දෙනු ලබන්නේ කෙනෙකුගේ කෑම වේලට සරිලන ප්‍රමාණයේ සහල් ප්‍රමාණයකි.
එසේම කෙනෙක් හොද සිහි බුද්ධියෙන් තමා ආහාර අනුභව කිරීමෙන් හෝ උපවාස කඩකරන වෙනත් ක්‍රියාවකට හෝ අමතර ලිංගික සම්බන්ධතාවයකින් උපවාස කඩකළේ නම් ඒ සදහා වරදට දඩුවම් වන්දි වශ‍යෙන් කෆ්‍ෆාරා දිය යුතුය. ඒ සදහා පහත ක්‍රම තුනෙන් එක ක්‍රමයක් අනුගමනය කළ හැකිය.
වන්දිය ලෙස අවුරුද්දේ අනෙකුත් දිනවල උපවාසයේ යෙදීමට ඉදිරිපත් වන අයට සහන ඇත. එනම් උපවාසයේ යෙදීමට අධිෂ්ඨාන කරගත් පුද්ගලයෙක් පසුව එය රැකීම අපහසු තත්වයට පත් වූ විට හෝ ආහාර සහ ඇදුම් සැපයීමට අවශ්‍යතා සහිත 10 දෙනෙකු තෝරා ගැනීමට දුෂ්කර වූ විට ඒ අය නොකඩවා දින 3 ක් උපවාසයේ යෙදිය යුතුය. කුමන ආකාරයේ වන්දියක් උදෙසා තමා උපවාසයේ යෙදෙන්නේ ද යන්න උපවාසය රැකීම ආරම්භ කරන විට අධිෂ්ඨාන කළ යුතුය. වරදට දඩුවම් වශයෙන් වන්දියක් ලෙස ආරක්ෂා කරන උපවාසය රැකිය යුත්තේ උපවාසය රැකීමට අනිවාර්යය වූ රාමදාන් මාසයට අමතරව ඇති අනෙකුත් දින වලය.
උපවාසයේ ආරම්භක අවස්ථාව හා අවසාන අවස්ථාව
ශ්‍රද්ධ වූ මුහම්මද් නබි (සල්) තුමා පෙන්වා දුන් පරිදි චාරිත්‍රයක් ලෙස මුස්ලිම්වරු අළුයමට පෙර ආහාර ආහාර අනුභව කිරීම සහර් කිරීම ලෙස හැඳින්වේ. අළුයම දේව නැමඳුම වන සලාතුල් ෆජ්ර් කාළය එළඹීමට පෙර කෑම බීම ගැනීම අවසන් කළ යුතුය. මධ්‍යම දහවල නැමඳුම වන ලුහර් සලාකය සහ ඉර බැස යන මොහොතේ සලාතුල් මඃරිබ් මෙන් නොව නබිතුමාගේ රුවන් වැකිවල සඳහන් වන ආකාරයට ඉර මුදුන්වීම හා ඉර බැසයාම පිළිබඳ ජ්‍යෝතිශයට අනුව නිගමනයන් ඇත. කාල වේලාව පිළිබඳ නිගමනයන්ට එළඹීමේදී ප්‍රායෝගික වශයෙන් නියම සූර්යය උදාව (අල් ෆජ්ර් - අල්සද්ක් ) පිළිබඳ මතයන් කිහිපයක් පවතී. මෙය පවතින්නේ සූර්ය්‍යයාගේ මධ්‍යයේ සිට අංශක 12 සිට 21 ක් ක්ෂිතිජයට පහළින්ද සමකයට විනාඩි 40 සිට 60 දක්වා සාමාන්‍ය උදාවට පෙරයි. උදෑසන ආහාරය ගැනීම ගැන සීමාවන් නොවුනත් මුස්ලිම්වරුන්ගේ ආහාරවේල් ගැන සීමාවන් ඇත. සහර් කාලයේ ආහාර ගැනීමෙන් පසු මුස්ලිම්වරු ෆජ්ර් හෙවත් අළුයම සුවෙන් වන්දනය ඉටු කරති. සහර් කාලයෙන් පසු කිසිම ආහාර පානයක් උගුරෙන් පහළට ඇතුල් කිරීමෙන් වැළකිය යුතුය. ආහාර මෙන් නොව ජලය මුඛය තුළට ගෙන වුඩු (Wudu) ගැනීමේදී (එනම් වන්දනයට පෙර කරනු ලබන දෝවනයේදී ) කට පිරිසිදු කළද එය උගුරෙන් පහළට යැවීමට අනුමැතිය නැත. උපවාසය අවසන් කර ආහාර ගැනීම ආරම්භ කරන කාලය ඉෆ්තාර් යනුවෙන් හැඳින්වේ. මුහම්මද් නබි තුමාගේ මග අනුගමනය කර උපවාසයෙන් මිදීම මුස්ලිම් වූ බොහෝ අයගේ සිරිත වේ. එනම් මරිබ් වන්දනය අවසන් කරීමෙන් පසු තමාගේ කැමැත්ත පරිදි අවශ්‍ය ආහාරයක් බුක්ති විඳිය හැකිය.
උපවාස කිරීමෙහි විශ්වාසය
උපවාසය සුරැකීමෙන් මිනිසා තමා පුද්ගලිකවම තම සහෝදර සහෝදරියන්ගේ කුසගින්නේ තරම සහ අවශ්‍යතාවයන් අවබෝධ කර ගනී. උපවාසය සුරැකීම දුප්පත්, අවශ්‍යතා සහිත සහ කුසගින්නෙන් පෙළෙන සියලුම මුස්ලිම් ජනතාවට අනිවාර්ය වේ. උපවාසය අනිවාර්යෙන් රකින රමළාන් මාසය එනම් ඉස්ලාමීය දින දර්ශනය අනුව නව වන මාසය දා නම් නදිය ඉටු කරන සහ උපවාසිකයාට උපවාසයෙන් මිදීමට පිහිට වන මාසය ලෙස හැඳින්වෙන අතර තනිවම උපවාසයෙන් මිදීමට වඩා අවශ්‍යතා සහිත අයට උපවාසයෙන් මිදීමට අවස්ථාව උදාකර දීමෙන් සෞභාග්‍ය උදා වන බව පිළි ගැනීමයි. උපවාසය සුරැකීම මගින් හෙලි කරන ප්‍රධානතම සාධකය වන්නේ එය සුරක්ෂිත කරන විශ්වාසවන්‍තයා අල්ලාහ් කෙරෙහි දක්වන අසීමිත යටහත් පහත්භාවයයි. නිසි අයුරින් ඉටු කරන සව්ම් මගින් අත්වන යහපත් ප්‍රතිඵලය නම් සව්ම්ධාරියා එනම් සව්ම් ඉටු කරන පුද්ගලයා දැනුවත්ව හෝ නොදැනුවත්ව කරන පව් හා වැරදිවලට සමාව ලැබීමත්, එනිසා ස්වර්ගයේ ස්ථානයක් හිමි කර ගැනීමත් වේ.
මෙයට අමතරව ස්වේච්ඡාවෙන් උපවාසය ආරක්ෂා කිරීම මගින් උතුම් වූ ජිහාදයේ ප්‍රතිඵල අත් කර ගත හැකිය. විශ්වාසවන්තයෙකුගේ පෞද්ගලික ජීවිතයට අදාල ඉවසීම හා මානසික හික්මීම සව්ම් මගින් අත් කර ගත හැක. එසේම තමාගේ ආවේගශීලී හැගීම්, අවශ්‍යතාවයන්, හා කෝපය ස්වයංව පාලනය කර ගැනීමෙන් අල්ලාහ් කෙරෙහි සිත යොමු කර භාවනානුයෝගීව කාලය ගත කිරීමටත් අල්ලාහ් කෙරෙහි ඇති විශ්වාසය තහවුරු කර ගැනීමටත් උපවාසය මහගු පිටුවහලක් වේ. තවද උපවාසය මගින් මිනිසා කරන පව් හා වැරදිවලට සමාව ලැබීමත්, සිත අභ්‍යන්තරය නපුරු හා නරක සිතුවිලිවලින් ආරක්ෂා කර ගැනීමටත් ලෙඩ රෝගවලින් ආරක්ෂාවීමටත්, ඉවසීමේ ගුණය අත්කර ගැනීමටත් අවස්ථාව ලැබේ.
ස්වේච්ඡා උපවාස දින
රාමළාන් මාසයේ උපවාසය රැකීම අනිවාර්ය වගකීමක් වන අතර තවත් සමහර දිනවල ස්වේච්ඡාවෙන් ද ඉටු කළ හැකිය. එම දිනයන් වන්නේ,
සුන්නි මුස්ලිම්වරු එයට පෙර හෝ පසු දින ද උපවාසය රකින අතර ෂියා මුස්ලිම්වරු එසේ තවත් දිනයක ඉටු කිරීමෙන් වැළකී සිටිති.
උපවාසය තහනම් දින
උපවාසය රැකීම දිව්‍ය සෙනෙහසට පාත්‍රවන ක්‍රියාවක් වුවද උපවාසය රැකීම සමහර දිනවල අල්ලාහ් විසින් තහනම් කරනු ලැබ ඇත. එසේ තහනම් වූ දිනයන් වන්නේ
ජහන්නම්
මෙයට ගිය පසු හමුවන අනෙක් අය පවසා සිටියේ මෙම ලිපිය මකා දැමිය යුතු යයි ද කියා සිටියේ ය,📚
ජපානයෙහි බීර
thumb|250px|ජපානයෙහි විශාලතම ඉස්කාගාර සමාගම වන අසාහී හී හකාතා ඉස්කාගාරය ජපානයෙහි බීර නිෂ්පාදනය වන්නේ, වැඩි වශයෙන් රටෙහි ප්‍රධාන බීර නිෂ්පාදකවරුන් සතර දෙනෙක් මගිනි: මද්‍යසාර ප්‍රබලතාවය ABV 5.0% පමණ වන පඬු පැහැ ලිහිල් ලාගර් බීර ප්‍රධාන වශයෙන් නිෂ්පාදනය කරන අසාහී, කිරිං, සැපොරෝ, සහ සන්තොරී වෙතිනි. මෙම පානය අතිශයින් ජනප්‍රිය වන අතර, බීර පරිභෝජනය සකේ පරිභෝජනය අභිබවා යයි.
පිල්ස්නර් වර්ගයෙහි ලාගර් බියර් වර්ගය ජපානයෙහි සුලභ ලෙසින් නිෂ්පාදනය කෙරෙතත්, මෝල්ට් අඩු මට්ටමකින් තැනෙන බියර්-වැනි පානයක් වන, හප්පෝෂු (පදගතාර්ථයෙන්, "පෙණ සහිත මද්‍යසාරය") හෝ මෝල්ට්-රහිත, විසින් වෙළෙඳපොළෙහි විශාල කොටසක් නතු කරගෙන ඇත්තේ, මෙම නිෂ්පාදිතයන් සඳහා බද්ද සෑහෙන ප්‍රමාණයකින් අඩු නිසාය.
1994 වසරෙහි නිර්නියාමනයෙන් පසුව ක්ෂුද්‍රඉස්කාගාර විසින්ද ජනප්‍රියතාවය අත්කරගනිමින්, ජපාන ආහාර හා සමග සහසම්බන්ධිත ශිල්ප නෛපුණ්‍යය, තත්ත්වය, සහ රසද්‍රව්‍යය ව්‍යුද්භවය පිළිබඳ  අවධාරණය යොමුකරවමින් ප‍්‍රභින්න රසයක් සහිත ශෛලීය මාලාවකින් බීර නිෂ්පාදනය කෙරිණි.
ක්‍රාෆ්ට් බීර මත්පැන්හල් සහ අවන්හල් ජපානයෙහි ටෝකියෝ සහ ඕසකා වැනි ප්‍රධාන නගරයන්හී ජනප්‍රිය වූයේ දේශීය නිෂ්පාදිත සහ එජ සහ යුරෝපයෙන් ආනයනිත ක්‍රාෆ්ට් බීර වර්ග හා සමගිනි. 2014 වසරෙහි අග, කිරිං සමාගම විසින් ක්‍රාෆ්ට් බීර ඛණ්ඩය වෙත එක් වන බව ප්‍රකාශ කලේ ඔවුන් විසින් පූර්ණ වශයෙන් අයිතිකාරිත්වය සහිත සප්‍රිං වැලි පෙරීම් ආයතනය ඇරඹීම සමගින් වන අතර, ටෝකියෝ හී දයිකන්යාමා සහ   යොකොහෝමා හී  නමාමූගි යන ස්ථානයන්හී අවන්හල් ඇරඹීමේ අදහස සහිතවය. මෙම අවන්හල් දෙකම 2015 වසරෙහිදී නිල වශයෙන් විවෘත විය. කාර්මික ඉස්කාගාරය සැපොරෝ පවා 2015 වසර මුලදී ක්‍රාෆ්ට් බීර අංශය ඇරඹීම ප්‍රකාශයට පත් කළහ.
ඉතිහාසය
සකේ පෙරීමෙහි සම්ප්‍රදායය යුරෝපියානුවන් ජපානය වෙත සම්බන්ධ වීමට වඩා බොහෝ කලකට පෙර සිදුවෙමින් පැවතියද, බීර පළමුවෙන් ජපානයට හඳුන්වාදෙන ලද්දේ 17 වන සියවසෙහි එඩෝ යුගයෙහිදී ලන්දේසී වෙළෙන්දන් විසින් බවට සැලකෙයි. කෙසේවෙතත්, 1854 වසරෙහිදී  කනාගවා ගිවිසුම  අත්සන් තැබීමෙන් අනතුරුව, ජපානය විදේශ වෙළෙඳාමට විවෘත වී,  19වන සියවසෙහි අග වන තුරු බීර පුළුල් ලෙසින් සුලබතාවයකින් නොපැවතිණි.
සුන්නාහ්
නබිතුමාගේ මරණයෙන් පසුව ඔහු පිලිබඳ අගැයීම මහත් සේ අගය කළ යුතුයි,
ත්‍රස්තවාදය හා රාජ්‍ය ත්‍රස්තවාදය
රාජ්‍ය අනුග්‍රහය ලබන ත්‍රස්තවාදය, ත්‍රස්තවාදය හා රාජ්‍ය ත්‍රස්තවාදය සදහා නිර්වචන එකිනෙකට පරස්පර විරෝධී වේ.
ඇමෙරිකා එක්සත් ජනපදයේ 2006 දී පල කළ ත්‍රස්තවාදය පිළිබද වාර්තාවක් වන ˝Country Reports on Terrorism˝ හි රාජ්‍ය අනුග්‍රහය ලබන ත්‍රස්තවාදය යන්න අර්ථකතනය කර ඇත්තේ ˝යම් රාජයයක් දිගින් දිගටම ත්‍රස්තවාදී ක්‍රියා සදහා සහයෝගය ලබා දෙන්නේ නම් ලෙසයි˝
රාජ්‍ය ත්‍රස්තවාදය යනු "රාජ්‍ය වනාහි මනුෂ්‍යය ශිෂ්චාඨාචාරයේ පදනම ආරක්ෂා කරන උත්තරීතරම සමාජ ආයතනය වේ. එසේ වූ රාජ්‍ය තමාගේම නීතිය ඉදිරියේ අපරාධකරුවකුගේ තත්ත්වයට පත්වක්‍රියා කිරීම සමස්ත ශිෂ්ටාචාරයේම බිඳවැටීමේ දර්ශකයකි."
මහජනතාවගේ යහපත වූ උදෙසා තමන් ඉටු කිරීමට බැඳී ඇති නෛතික ක්‍රියා ක්‍රියාමාර්ග වලට එරෙහිව යමින් එමෙන්ම ජාත්‍යන්තරව පිළිගන්නා ලද මානව අයිතිවාසිකම් ප්‍රඥප්තිය උල්ලංඝනය කරමින් සැලසුම් සහගතව එම නීතිරීති උල්ලංඝනය කරන්නේ නම්, නැතහොත් ප්‍රචණ්ඩත්වය ක්‍රියාත්මක කරන්නේ නම් එය රාජ්‍ය ත්‍රස්තවාදයයි
සිංහල නාඩගම්
නඩගම් රග දක්වන තැන්
නාඩගම් ආරම්භයක්
නාඩගම් යනු‍වෙන් හැදින්වෙන ගැමි නාටක විශේෂය වඩාත්ම ප්‍රචලිතව පවතින්නේ බටහිර මුහුදු වෙරළෙහි ගම්මාන වල එනම් උතුරෙහි පිහිටි හලාවත සිට දකුණේ වැලිගම, මාතර හා ඊටත් ඹබ්බෙහි පිහිටි තංගල්ල ආදි පෙදෙස් දක්වාය. මේවා ලක්දිව ‍මධ්‍ය ප්‍රදේශයට හෝ කදුකරයට හෝ ව්‍යප්ත වු බවක් නොපෙනේ.
නාඩගම් වු කලී අව‍ශේෂ ගැමි නාටක විශේෂය වඩා සම්පුර්ණ දෘශ්‍ය කාව්‍ය ලෙස සැළකිය හැකිය. මුළුමුනින්ම පාහේ ගීතය මාර්ගයෙන් අනාවරණය වන වස්තූ වලින් යුක්ත වු මේ නාට්‍ය "බටහිර ඔපෙරා" නමින් හැදින්වෙන ගීත නාටක වෙසෙසටත්"පීකිං ගීත" නාටකයටත් සමාන කළ හැකිය. නාඩගම් වල කිසියම් නිශ්චිත රංග ශෛලියක් ඇත. මේ ශෛලිය වනාහි කෝලම්, සොකරි ආදියෙහි මෙන් නොව නාට්‍යමය අවස්ථාවන් ඉදිරිපත් කිරිමට හා නාට්‍ය රසය ජනනය කිරිමට ප්‍රමාණවත්ය.
නාඩගම් පොදුවේ ඔපෙරා ගණයෙහි ලා සැළකිය හැකි වුවද රංග ශෛලිය අතින් සලකන විට ඵය වඩාත් සමාන යුරෝපීය ඔපෙරාවට නොව චීන ගීත නාටකයකට යැයි හැගේ. යුරෝපීය ඔපෙරාවෙහි නාට්‍ය රසය මුළුමනින්ම වාගේ ප්‍රකාශ වන්නේ සංගීතයෙනි. එහෙත් සිංහල නාඩගමෙහි ඒ ඒ අවස්ථාවන්ට උචිත ලෙස සංගීතය යොදා ගන්නා නමුත් නාට්‍ය ධර්මී ආංගික හා සාත්වික අභිනයද රස නිෂ්පත්තිය සඳහා බෙහෙවින් උපයෝගි කර ගනු ලබයි.
නාඩගම් සාහිත්‍යය
පැරණිම ග්‍රන්ථාරූඪ නාඩගම් රචනා කරන ලද්දේ "පිලිප්පු සිංඤ්ඤා" නැමැත්තෙකු විසිනැයි ජන ප්‍රවාදයෙහි ඇතත් මොහු ගැන වැඩි විස්තරයක් දැනගන්නට නොමැත. මෙකල ශේෂව පවත්නා නාඩගම් පොත් කිහිපයක කර්තෘ වශයෙන් මුඛ පරම්පරාගත සාක්ෂියෙන් පිළිගැනෙන පිලිප්පු සිංඤ්ඤො වු කලි කොළඹ උපන් කම්මල්කරුවෙකු බවද මුලදී ද්‍රවිඩ භාෂාවෙන් තිබුණු නාඩගම් පළමු වරට සිංහලයට පෙරලා ඉදිරිපත් කරනු ලැබුවේ ඔහු විසිනැයි පිළිගැනේ. මොහු 1870 උපන් බව තහවුරු වී තිබේ.
පැරණිම මුද්‍රිත නාඩගම් පෙළ "ස්ථාක්ති නාඩගම" යැයි පිළිගැනේ. මෙය වු කලී දෙමළ නාටකයක සිංහල අනුවාදයක් බව ප්‍රාරම්භ කවියෙහි කිය වේ. "බැලසත්ත නාඩගම" වු කලි ප්‍රංකර දේශයේ පෙපැයින් නම් වු රජුගේ සහෝදරිය වන බැලසත්ත කුමරිය පිළිබඳ කතා පුවත ඇසුරු කොට ගෙන රචනා කරන ලද්දකි. "බ්‍රම්පොර්ඩ්" නාඩගමෙහි ඇත්තේ වොලිලන්ඩ් නම් සිටු පුත්‍රයා‍ගේ කතා පුවතයි. "සෙලෙස්තිනා" නාඩගමද විදේශික කතාවක් ඇසුරින් රචිතය. කතෝලික නොවන නාඩගම් ලෙස "දිනතර" නාඩගම හා "කාපිරි" නාඩගම සැළ‍‍කේ.
නාඩගමේ රංග ශෛලිය
වෙනත් ගැමි නාට්‍ය මෙන් නාඩගම්ද රඟ දැක්වීමට පටන් ගන්නා ලද්දේ රාත්‍රියෙහිය. එක් නාඩගමක් පිට පිටම සත් දවසක් රඟ පෑමේ චාරිත්‍රය ආදිය තිබුණි. සෑම රාත්‍රියකම පූර්ව රංගයෙන් එනම් බහු භුතයා, සෙල්ලම් ළමා, බෙරකාරයින් ආදි ස්ථාවර පාත්‍රයන් ඉදිරිපත් කරන භාගයෙන් පටන් ගන්නා වු රැගුම නාට්‍ය කතාවට පැමිණි කල පුර්ව රාත්‍රියෙහි නතර කරන ලද ස්ථානය සිට රඟ දක්වනු ලබයි."කරලිය" යන නමින් හැදින්වෙන නාඩගම් රංඟ භුමිය වු කලි පස් ගොඩ ගැසීමෙන් පොළොවේ මට්ටමෙන් උස් කොට අර්ධකවාකාරයෙන් තනන ලද්දකි. කරලිය පිටතට නෙරා ඒමට සලස්වා ඊට යාබදව පොල් අතු මඩුවක් තනනු ලැබේ. මඩුවත් කරලියත් අතර සිතුවම් කරන ලද තිර දෙකක් එල්ලිමට සලස්වයි. මේ තිර කරලියත් මඩුවත් වෙන් කිරීමට යොදා ගනී. ප්‍රේක්ෂකාගාරය වශයෙන් පාවිච්චි කරනු ලැබුවේ එළිමහන් බිමයි. පොතේ ගුරුන්නාන්සෙ සිටින ඉදිරියෙහි අනෙක් පස වාදක කණ්ඩායම හා ගායකයෝ බිම හිදගෙන සිටිති. බෙර වාදකයෝ දෙදෙනෙක්ද හොරණෑකරුවෙක්ද කයිතාලම් ගසන්නෙක්ද වාදක කණ්ඩායමට අයත් වෙති. නාඩගම් වල භාවිතා වන බෙර "මත්තාලම්" කියාද "මද්දල" කියාද නැතහොත් "දෙමළ බෙර" කියාද හදුන්වනු ලබයි.
ඉහත සියලු දෙනාගේ සහභාගිත්වයෙන් ඇරඹු සිංහල නාඩගම සිංහල ජන සම්ප්‍රදායේ තවත් එක් සාහිත්‍යමය අංගයක් ලෙස හදුන්වා දිය හැකිය.
මෙම වෙබ් අඩවිත් බලන්න
Ictfromabc.com
ක්‍රිස්ටෝපර් ග්‍රීට්
ක්‍රිස්ටෝපර් ආතර් ග්‍රීට් (1932 ජූනි 12 - 2020 දෙසැම්බර් 28) නළුවෙක් සහ ගුවන් විදුලි ඉදිරිපත් කරන්නෙකු විය. 1998 BBC ප්‍රහසන කතා මාලාවේ dinnerladies හි වික්ටෝරියා වුඩ් සමඟ ඔහුගේ වැඩ සඳහා ඔහු වඩාත් ප්‍රසිද්ධය.
ළමා අවධිය
ග්‍රීට් උපන්නේ 1932 දී ලංකාවේ ය.
වෘත්තීය
දකුණු ආසියාවේ පැරණිතම ගුවන්විදුලිය වන රේඩියෝ සිලෝන් සමඟ ග්‍රීට් ගුවන් විදුලි වැඩසටහන් ඉදිරිපත් කළේය. පසුව ඔහු නළුවෙකු විය. ඔහුගේ මුල්ම භූමිකාවන්ගෙන් එකක් වූයේ ලංකාවේ රූගත කරන ලද ශ්‍රීමත් ඇලෙක් ගිනස් සමඟ යුධ කාලීන වීර කාව්‍ය චිත්‍රපටයක් වන ද බ්‍රිජ් ඔන් ද රිවර් ක්වායි හි බ්‍රිතාන්‍ය නිලධාරියෙකු ලෙසය. ඔහු ලූෂන් ද සොයිසා වැනි ශ්‍රේෂ්ඨ ලංකා නළුවන් සමඟ කොළඹ නාට්‍ය කිහිපයකම ද පෙනී සිටියේය.
බාහිර සබැඳි
ප්‍රවර්ගය:1932 උපත්
සීගිරි බලකොටුව
සීගිරි පර්වතය ආශ්‍රිතව ඈත අතීතයේ ඉදිකර ඇති බලකොටුව, සීගිරි බලකොටුව වේ.
සීගිරි බලකොටුවේ නාගර සැළසුම්කරණය
සීගීරියේ වාස්තු විද්‍යාවේ කැපී පෙනෙන අංගය වන්නේ එහි නාගරික සැලසුම්කරණයයි. ලාංකීය පැරණි නගර නිර්මාණ සැලසුම් අතර විශිෂ්ඨතම නිර්මාණයක් ලෙස සිගිරි නගර සැලසුම හදූන්වා දිය හැකිය. ලාංකිය වෙනත් නාගරික සැලසුම්වලින් යම් තරමකට හෝ සිගිරිය වෙනස් වන්නේ හුදෙක් එය ජනතාවගේ පාලන මධ්‍යස්ථානයක්ම වශයෙන් තිබු තැනැක් පමනක්ම නොව සෞන්දර්යාත්මක නිර්මාණයක්ද වු බැවිනි. පුරාණ නගරයක් සැලසුම් කිරීමේදී ආරක්ෂාව පිළිබදව සැළකිලිමත් වු බව පෙනේ.රාජ මාළිගාව පිහිටියේ නාගරික සංකීර්ණයේ මධ්‍යයේය. සිගිරිය ගිරි දූර්ගයක් කේන්ද්‍ර කොට ගත් බලකාටුවකි. මෙම ස්ථානය දූර්ගයක් වු පමනින්ම ආරක්ෂාව ප්‍රමාණවත් වෙතැයි නොසිතා ඊට තවත් ආරක්ෂක විධි විධාන සම්පාදනය කළ බව පෙනේ. සිගිරියේ සැම නිර්මාණයක්ම සැලසුම්වන්නේ උතුරු දකුණු දිශානුගතව පිහිටි භුමියෙන් අඩි 600ක් තරම් උසවු හුදකලා පර්වතයක් කෙන්ද්‍ර කර ගනිමිනි. එ අනුව නගරයද සැලසුම් කර ඇත්තේ උතුරේ සිට දකුණටත්,බටහිර සිට නැගෙනහිරටත් පර්වතය මැදින් එකිනෙක කැපි යන පරිදි සකස් කරන ලද මධ්‍ය රේඛාවක් මත පිහිටා ගෙන මෙහි මුලික සැලසුම සකස් කර ඇත්තේ ප්‍රධාන පර්වතය සහ භුමියේ ස්වාභාවික පිහිටිමට අනුගතවන පරිද්දෙනි. එ අනුව නගරයේ ප්‍රධාන ප්‍රවේශය බස්නාහිර අර්ධයට හිමිවී ඇති අතර වැඩිම නිර්මාණ දායකත්වයක් දක්නට ලැබෙන්නේ එම භුමි ප්‍රදේශය මුල් කරගෙනයි. මේ නිසා සිගිරි සැලසුම වශයෙන් බටහිර-නැගෙනහිර දිශානුගත වු ආයත චතුරස්‍රකාර ස්වරැපයක් ගනි.
බිම් සැලසුම
නගර සැලසුම් කරනයේ වඩාත්කැපි පෙනෙන අංග
නගරය වටා ප්‍රාකාර සහ දිය අගල් නිර්මාණය කිරිම
සිගිරියේ දක්නට ලැබෙන නශ්ටාව‍ශේෂ අනුව ප්‍රධාන වශයෙන් දිය අගල් දෙකක් වු බව සොයා ගෙන තිබේ. ඉන් වඩාත් පළලින් යුතු දිය අගල පිටත දිය අගල වශයෙන් හැදින්වේ.මෙහි පිටතින් ඇති නොඋස් ප්‍රාකාරය පිටත ප්‍රාකාරය ලෙස නම් කර තිබේ. පිටත දිය අගලට ඇතුළතින් ඇති ගඩොලුමය ප්‍රාකාරය මැද පවුර යන නම්න් හදූන්වනු ලබන්නකි. මැද පවුරෙන් ඔබ්බට දක්නට ඇත්තේ සමතලා බිමකි. අද සිගිරි නගරයට පිවිසෙන මාර්ගය ලෙස මෙය භාවිතයට ගනි. මේ ප්‍රදේශයේ ඇතුළට වන්නට ඇතුළු දිය අගල පිහිටා ති‍‍බෙන අතර එය පටු එහෙත් ගැඹුරැ බවින් යුක්ත වුවකි. මේ දිය අගල අවසානයේම ඉතා ඉහලට උස් වු ඇතුළු ප්‍රාකාරය නිමවා ති‍බේ. පිටත පවුර සහ පිටත දිය අගල සැලසුමට ඇතුලත් කොට තිබුණද එහි නිර්මාණාත්මක හෝ වාස්තුවිද්‍යාත්මක ඉදිකිරිම් වල ස්වරැපය දූර්වලය. සමහර විට මෙය මඩ අගලක් වශයෙන් භාවිතා කරන්නට ඇත. එහෙත් මධ්‍ය ප්‍රාකාරයේද,ඇතුළු දිය අගල සහ ඇතුළු ප්‍රාකාරයේද ඉදිකිරිම් ස්වරැපය වඩාත් සිත් ගන්නා සුළුය. පිටත ප්‍රකාරය පස් වලින්ද, මධ්‍ය ප්‍රාකාරය ගඩොලින්ද, ඇතුළු ප්‍රාකාරය ගලින් බැද ඒ මත පස් පුරවා උස් කොට තැනිමෙන්ද නිර්මාණය කර ති‍බේ. සිගීරි පර්වත‍යේ සිට බටහිර ප්‍රාකාරවලට ඇති දූර මෙන් දෙගුණයක් දුරකට නැගෙනහිර ප්‍රාකාරය ඉදි කර තිබේ. එහෙත් මෙහි දක්නට ලැ‍බෙන නිර්මාණාත්මක ස්වරුපය බටහිර පැත්තේ ස්වරුපයට වඩා වෙනස්ය. නැගෙනහිර පැත්තේ ඇතුළු ප්‍රාකාරයද බටහිරට සමාන දූරකින් එහෙත් ඊට වඩා පටු සීමාවන් තුළ ඉදිකර තිබේ. පිටත ප්‍රාකාරය,බටහිර පිට ප්‍රාකාරයට සමානව එමෙන් දෙගුණයක් තරම් නැගෙනහිර දෙසට විහිදී තිබෙනු පෙනේ. එහෙත් මෙම ප්‍රාකාරය බැමි හෝ දිය අගල්වල අඛණ්ඩ ස්වරූපයක් දක්නට නොමැතිය. ඇතැම්විට මෙම ප්‍රාකාරය නිම කරමින් පැවති අවස්ථාවක් විය යුතුය.
දොරටු නිර්මාණය
සීගිරි සංකීර්ණයේ සැලසුමට අනුව ඊට ප්‍රවිෂ්ඨ විම සදහා තනනු ලැබු නොයෙක් ආකාරයේ දොරටු රාශියක්ම සොයා ගෙන තිබේ. විශේෂයෙන්ම බටහිර ප්‍රවේශයේ වු දොරටු අතර බටහිර ඇතුල් දිය අගලින් ඇතුළුවන ස්ථානයේ ඇති දොරටුව ඉතා වැදගත් නිර්මාණයකි. ඉතා විසිතුරු මෙම දොරටුව සිගිරි සංකීර්ණයේ ප්‍රධානතම දොරටුව වුවාට සැක නැත. සීගිරියේ අනෙකුත් ප්‍රධාන දොරටු සැලසුම් කර ඇත්තේ පර්වතයට උතුරු හා දකුණු පැත්තෙනි.ඉන් උතුරු දොරටුව පිහිටියේ පිදූරංගල පර්වතය පැත්තට මුහුණලාය. සිගිරි සැලසුමේ දකුණු පසින් දක්නට ලැබෙන දකුණු දොරටුව උතුරු දොරටුවට සෑම අතන්ම සමානත්වයත්වයක් දක්වයි. මේ දොරටුව ද දිය අගල හරහා යන බැම්මකින් සම්බන්ධ කර තිබෙන අතර මෙම පැත්තේද දිය අගලේ මට්ටම් කිහිපයක් දක්නට ලැබේ. මේ සියලු දොරටුවලට වඩා සුවිශේෂී නිර්මාණය වූයේ සීගිරි ගල මුදුනට නැගීමට තිබූ එකම දොරටුව වන සිංහ දොරටුවයි. මේ සියල්ල දෙස බැලීමේදී පැහැදිලි වනුයේ සීගිරි සංකීර්ණය සැලසුම් කිරීමේදී විවිධ ආරක්ෂිත උපක්‍රම අනුගමනය කරමින් සහ ස්වභාවික නිර්මාණයද පාදක කර ගනිමින් සීගිරි සංකීර්ණය සඳහා මාවත් මෙන්ම දොරටු ද නිර්මාණයකර තිබූ ආකාරයයි.
පාරිසරික සම්බන්ධතාවය
සීගිරියේ නගර සැලසුමේ වැදගත්ම අංගයක් වන්නේ ඊට පාරිසරික සම්බන්ධතාවයේ ඇති දායකත්වයයි. එය නගරයේ ආරක්ෂාව වෙනුවෙන් යොදා ගෙන ඇති ආකාරය කිසිදු පුරාණ නගරයක දක්නට නොලැබෙන ලක්ෂණයක් බැවිනුත් ස්වභාවයෙන්ම සිගිරි නගරයට ලැබුනු දායාදයක් වශයෙනුත් හැදින්විය හැකිය. එනම් සිගිරි පර්වතය ව‍ටා පිහිටා ඇති පර්වත සමුහයයි. ඉන් ප්‍රධාන වන්නේ සිගිරියට උතුරින් පිහිටි පිදූරංගල පර්වතයයි. දකුණින් පිහිටි මාපගලත්,පෙතංගල,දූවන්නාගල හා තම්මැන්නාගල වැනි ස්ථානත් සිගිරිය හා සෘඡු සම්බන්ධකම් දැක්වු ස්ථාන බව පෙනේ. මෙම ස්ථාන සිගිරි නගරයේ ආරක්ෂා කටයුතු සදහා දායක වු බව නොරහසකි. කදූ වළල්ලක් මැද පිහිටි මේ අපුරු නිර්මාණය පුරාණ සැලසුම්කරුවන්ගේත්,ඉංජිනේරුවන්ගේත් අවධානයට ලක් විමෙන් ආරක්ෂිත රාජධානියක්,සැලසුම් සහගත නගරයක් මෙන්ම අලංකාර රාජමාළිගා සංකීර්ණයක් බවටද පත් වී ඇත
උද්‍යාන සැලසුම්කරණය
සීගිරියේ උද්‍යාන පිළිබදව සලකා බලන කල පැහැදිලි වනුයේ ලොව ඇති පැරණිතම උද්‍යානවලින් එකක් අතරට මෙයද අයත් වන බවයි. සීගිරි පර්වතයේ බටහිර අර්ධයේ දිය අගලින් සහ පවුරු වලින් වලින් වටවු තැනිතලා බිම්කඩ පුරා දක්නට ලැබෙන්නේ නොයෙන් වාස්තු විද්‍යාත්මක ලක්ෂණ වලින් යුතුව නිර්මාණය කර ඇති අලංකාර උද්‍යානයයි. විශේෂයෙන්ම ජල රැදවුම් වලට මුල්තැනක් දෙමින් ඉතා ක්‍රමානුකූලව සහ සැලසුම් සහගත අයුරින් නිර්මාණය කර තිබෙන මේ උද්‍යානය වු කලි පුරාණ දකුණු ආසියාවේ ඇති උද්‍යාන පිළිබඳව දක්නට ලැබෙන හොඳම නිදර්ශනය සේ සැලකේ.
සීගිරි ගල පාමුල පිහිටි මාලක උද්‍යානය ප්‍රධාන වශයෙන් කොටස් තුනකට බෙදේ. මෙම උද්‍යාන ක්‍රමවේද තුනම අනුගමනය කරමින් රජමාළිඟා උද්‍යානය නිම කර තිබේ.
ලෙන් නිර්මාණය
සිගිරියේ වාස්තු විද්‍යාත්මක නිරිමාණ අතර පැරණිම නිර්මාණයක් වන්නේ ලෙන් නිර්මාණය කිරිමයි. සිගිරියේ ඇති ලෙන් බොහාමයක්ම කටාරම් කො‍ටා සකස් කර ඇති ඒවාය. එසේම කටාරම් කොටන ලද එම ලෙන් දක්නට ලැබෙන්නේ බටහිර පාර්ශවයේ පමණි. නැගෙනහිර පැත්තේ ලෙන් දක්නට ලැබුනද ඒවා කටාරම් කොටා සකස් කරන ලද ඒවා බව නොපෙනේ.
ගල් භාවිතා කිරිමේ ස්වරුපය
ගල් භාවිතා කරමින් විවිධ නිර්මාණ ඉදිරිපත් කිරිම සීගිරි වාස්තු විද්‍යාවේ කැපි පෙනෙන ලක්ෂණයක් වේ. ගල් ගුහා වල කටාරම් කෙටිම ඉන් පැරණිතම අවස්ථා ලෙස හදූනා ගත හැක. එසේම ලක්දිව කොතැනක හෝ දක්නට නොලැ‍බෙන ආකාරයේ විශ්මය ජනක නිර්මාණ පවා සීගිරියේ දක්නට ලැ‍බෙනුයේ ශිලා භාවිතයේ දායකත්වයත් සමගය. මින් වඩාත්ම පුදූම එළවන සුළු නිර්මාණය වන්නේ සීගිරි පර්වතය වටා කොටන ලද මහා කටාරමය. සැබවින්ම එය සීගිරි නිර්මාණය තුල ලැබෙන විශ්මිත කාර්යය වන්නේය. බිමින් අඩි 500 ක් තරම් උසිනුත්,උඩින් අඩි 100ක් තරම් පහළිනුත් උතුරු හා බටහිර අර්ධය පුරා එක කෙලින් කපන ලද මේ කටාරමේ නිර්මානකරණය නම් කිසිසේත්ම විශ්වාස කල නොහැකි තරමට පුදූම එළවන සුළුය.
සීගිරි පුරවරයේ ඇති එකම කළු ගලක් හෝ නිර්මාණකරණයකින් තොරව ඉතිරි නොකරන්නට එකල ශිල්පීන් වගබලාගෙන තිබේ. පිහිටි ගල් ඇතුළට සාරා පොකුණු තැනීමද සීගිරියේ ගල් වැඩ අතර දැකිය හැකිය. එසේම වාස්තු විද්‍යාවේදි ගල් බහුලව භාවිතා කර ඇත්තේ දිය අගල් වල බැමි සදහාත්,මාලක සදහා බැමි නිර්මාණය කිරිම සදහාත්ය. කළු ගල් හැරුනු කොට සිගිරි නිර්මාණ විෂයෙහි වැඩිම දායකත්වයක් දක්වන්නේ හුණුගල්ය. වාස්තු විද්‍යාත්මක නිර්මාණ සදහා හුණුගල් පි‍ටතින් ගෙන ආ බව පෙනේ. පියගැට පේළි,ආසන,බොරදම්,පිළිම,මුරගල්,ජල මල්,කානු පද්ධති සහ ගොඩනැගිලිවල බිමටද හුණුගල් භාවිතා කර ඇති බව පෙනේ. සිගිරි වාස්තු විද්‍යාවේ කැපි පෙනෙන අමුද්‍රව්‍ය වන්නේ ගඩොල්ය. කුඩා පනා බැම්මක මහ පවුරක් දක්වාම වු සෑම තැනකම ගඩොලුමය ඉදි කිරිම් සහ නිර්මාණ රැසක් දැකිය හැකිවේ. පොකුණු නිර්මාණය ගොඩනැගිලි තැනීම, මාලක නිර්මාණය සහ පවුරු නිර්මාණය සඳහා මෙන්ම දොරටු නිර්මාණය සඳහා ද ගඩොල් භාවිතා කර තිබේ. සීගිරි ගල මුදුනේ වූ මාලිගය හා උද්‍යානය වෙනුවෙන් ගඩොල් ලක්ෂ ගණනක් ඉහළට ගෙන ගියේ කෙසේදැයි සිතීම පවා විශ්මයජනනකය. සීගිරි ගඩොල් නිර්මාණ අතර වඩාත් කැපී පෙනෙන අංග දෙකක් වේ. එනම් සීගිරි ගලේ බටහිර පැත්තේ ගල් ආනතියේ නිමවා ඇති කැටපත් පවුරත්, සිංහ පාද මළුව තුළ දැනට දෙපා පමණක් ඉතිරි වී ඇති දැවැන්ත සිංහ රූපයත්ය. දැව භාවිතය ද සීගිරියේ දී මහා පරිමාණයෙන් කර ඇති බවට ප්‍රමාණවත් තරම් සාධක හමුවේ. පර්වත මත ඉදිකළ බොහෝ ගොඩනැගිලි විවෘත මණ්ඩප වශයෙන් තිබු බව පැහැදිලි වන අතර, ඒ සඳහා දැව කණු භාවිතා කර තිබේ. එසේම සෑම ගොඩනැගිල්ලක්මඋළුසෙවිලි කොට තනා තිබේ. සාම්ප්‍රදායික පැතිලි උළු වන මේවා අතර මුදූන් උළු කැටද දක්නට ලැබේ. එසේම ගොඩනැගිලි අලංකාර කීරිම සදහා මැටියෙන් කල කුළුණු හිස් රාශියක්ම යොදා ගෙන තිබේ. අටපට්ටම් පදනමකින්ද අටපට්ටම් කුළුණු හිසකින්ද යුතු වු මේවා විසිතුරු මල්කමින් සහ ගිනිදළු මෝස්තර වලින් අලංකාර කර තිබේ.
ගොඩනැගිලි සැලසුම්කරණය
නාගරික සැලසුම් මෙන්ම සීගිරි නගරයේ ගොඩනැගිලි ඉදිකිරිමේ වාස්තු විද්‍යාවද ලාංකීය වාස්තු විද්‍යාවේ කැපි පෙනෙන ලක්ෂණ පෙන්වයි. ප්‍රධාන වශයෙන් විවිධ අමුද්‍රව්‍ය මාධ්‍යයන් ප්‍රයෝජනයට ගනිමින් මෙම නිර්මාණ කර තිබේ. දැනට දක්නට ලැබෙන අවශේෂවලට අනුව එම මාධ්‍යයන් වන්නේ ගල්,ගඩොලු,දැව සහ බදාමය. මින් වැඩි වශයෙන් දක්නට ලැබෙනනේ ගඩොලුමය නිර්මාණයන්ය.ගොඩනැගිලි සඳහාත් බොහෝ විට ගල් භාවිතා කර ඇති නමුත් ඒවායේ සම්පුර්ණත්වය සඳහා දායක වී ඇත්තේ ගඩොල් සහ දැවය.
බාහිර සබැදි
ප්‍රවර්ගය:සීගිරිය
ගෝලීය බොඳ වීම
ආචරණයට හේතු
මෙය මානව ක්‍රියාකාරකම් නිසා වායුගෝලයේ විකිරණ ප්‍රවාහක අංශු ප්‍රමාණය වැඩිවීමෙන් මේ තත්ත්වය ඇතිවුවා විය හැකිය. එම අංශු හා තවත් අංශු සූර්ය ශක්තිය අවශෝෂණය කොට යළි වායුගෝලයට පරාවර්තනය කරයි. මෙම දූෂක වළාකුළු බිඳිතිවලට න්‍යෂ්ටිකා තිබිය හැකිය. වළාකුළුවල ජල බිඳිති එම අංශු වටා ඒකරාශී වේ. දූෂණය වැඩිවීමත් සමඟ අංශු වැඩි වන අතර බිඳිතිවලින් සැදි වළාකුළු ප්‍රමාණයද වැඩි වෙයි. එමඟින් වළාකුළු වඩා පරාවර්තික වේ. එමනිසා සූර්ය ශක්තිය වැඩි ප්‍රමාණයක් පොළව මතුපිටට ළඟා නොවී ආපසු පරාවර්තනය වේ.
වළාකුළු හිරුගේ හා පෘථිවියේ විකිරණ උකහා ගනී. ඒවායේ ආචරණ සංකීර්ණ වන අතර කාලය, පිහිටීම හා උන්නතාංශය අනුව විචලනය වේ. දිවා කාලයේ දී සූර්ය විකිරණ උකහා ගැනීම ප්‍රමුඛස්ථානය ගන්නා අතර සිසිල් කිරීමේ ආචරණයක්ද ඇති කරයි. නමුත් රාත්‍රී කාලයේ දී තාප විකිරණය මඟින් පෘථිවියෙන් විකිරණ නිදහස් වීම මන්දගාමී කරයි.
සටහන්
{|
නාග මාපිලා
ශ්‍රී ලංකාවේ, නේපාලයේ සහ ඉන්දියාවේ ජීවත්වන සර්ප විශේෂයකි. අනෙකුත් මාපිලුන් මෙන්ම මද විෂ වේ.
නාමය
ප්‍රවර්ගය:මාපිල් ගණය
චිත‍්‍රපට නර්තනය
මෙය හඳුනාගත හැකි නර්තන ශෛලීන් ඒවා ප‍්‍රදර්ශනය කිරීම් ඒවායේ ආරම්භය පිළිබඳ අවබෝධ කිරීම් හෝ ඒවා කතා තේමාවේ පදනම ලෙස රැගත් චිත‍්‍රපට ලයිස්තුවකි.
ඔස්ටේ‍්‍රලියානු නර්තනය
ඔස්ටේ‍්‍රලියාවේ නර්තන ප‍්‍රභව රාශියක් පවතී. සම්භාව්‍ය බැලේ නර්තනයේ, ඔස්ටේ‍්‍රලියානු බැලේ ශෛල්‍යයක් ඇත. වෙනත් ඔස්ටේ‍්‍රලියානු බැලේ හා නූතන නර්තන ප‍්‍රභව අතර ඔස්ටේ‍්‍රලියානු නර්තන වේදිකාව, බන්ග්රා නර්තන වේදිකාව, ලේ ඇන්ඞ් වොරන් ඩාන්සර්ස්, චන්කි මූව්, මිරාමු ඩාන්ස් කොම්පැනි සහ සිඞ්නි ඩාන්ස් කොම්පැනි වේ. ඔස්ටේ‍්‍රලියානු නර්තනයේ හිනිපෙත්ත වන්නේ ඔස්ටේ‍්‍රලියානු නර්තන කවුන්සිලය හෙවත් ඔස්ඩාන්ස් ය.
1992 දී තිරගත කරන ලද ස්ටි‍්‍රක්ට්ලි බෝල්රූම් චිත‍්‍රපටය ඔස්ටේ‍්‍රලියාවේ නිව් සවුත්වේල්ස් ප‍්‍රාන්තයේ සිඞ්නි පසුබිම් කරගත් අතර එය තරගකාරී නර්තනය පිළිබඳ ඔස්ටේ‍්‍රලියානු අවබෝධය වර්ධනය කරලීමට සමත් විය. ‘ඩාන්සින් විත් ද ස්ටාර්ස්’ හි ඔස්ටේ‍්‍රලියානු ප‍්‍රභේදය මෙම අවබෝධය තව දුරටත් පුළුල් කිරීමටත් නර්තනය තරගයක් ලෙස විකාශයටත් අවස්ථාව ලබා දුනි.
බුෂ් ඩාන්ස් (පඳුරු නර්තනය) සාම්ප‍්‍රදායික ප‍්‍රබේදයන් තුලින් වර්ධනය වු ඔස්ටේ‍්‍රලියානු නර්තනයක් වන අතර එංගලන්ත, අයර්ලන්ත, ස්කොට්ලන්ත හා අනෙකුත් යුරෝපීය නර්තනයන් ගෙන් ආභාෂය ලබා ඇත. යුරෝපියානු ජන්මය ලත් අයර්ලන්ත ‘ප‍්‍රයිඞ් ඔෆ් ඊඞ්න්’ හා ‘ලාන්සර්ස්’ වැනි ජනප‍්‍රිය කණ්ඩායම් මෙන්ම ඔස්ටේ‍්‍රලියානු ජාතිකයන් වන ‘වේව්ස් ඔෆ් බොන්ඩි’, ‘මෙල්බෝර්න් ශෆල්’ හා ‘නිව් වෝග්’ වැනි කණ්ඩායම් ද ජනප‍්‍රිය නර්තන කණ්ඩායම් අතර සිටිති.
එච්. එම්. ගුණසේකර
'''එච්. එම්. ගුණසේකර''' රේඩියෝ සිලෝන් සහ පසුව ශ්‍රී ලංකා ගුවන්විදුලි සංස්ථාවේ ගෞරවනීය වැඩසටහන් විකාශකයෙක් විය.
ඔස්ටේ‍්‍රලියානු නර්තනය
බොහෝ සංක‍්‍රමණික ජනවර්ගයෝ ද තම තමන්ගේ නර්තන සම්ප‍්‍රදායන් වෘත්තීය හා ආධුනික මට්ටමෙන් පවත්වා ගෙන යති. එමනිසා ඔස්ටේ‍්‍රලියාව තුල බොහෝ සම්ප‍්‍රදායනට අයත් නර්තන රටා පවතී. බෝල්ටික් ප‍්‍රදේශයේ නර්තන එහි ඉතාමත් සුළභ අතර ඉන්දියානු, ඉන්දුනීසියානු සහ අප‍්‍රිකානු නර්තන ද ඔස්ටේ‍්‍රලියානු සමාජ ආයතන මගින් උගන්වනු ලැබේ.
එච්. එම්. ගුණසේකර
ගුවන්විදුලියේදී ආදරයෙන් හැඳින්වූ එච්. එම්. සිංහල නිවේදකයකු ලෙස පුරෝගාමී විය. ඔහු සිංහල ප්‍රවෘත්ති කියවා වාණිජ සේවය හරහා ගුවන් විදුලි වැඩසටහන් මාලාවක් ඉදිරිපත් කළේය.
ඔස්ටේ‍්‍රලියානු නර්තනය
බොහෝ ඔස්ටේ‍්‍රලියානු නර්තන කණ්ඩායම් තවමත් විවිධ පසුබිම් හරහා නර්තනයේ යෙදෙති. ඒවා අතර කෝට් ඩාන්ස් හා මධ්‍යතන නර්තන මෙන්ම සාම්ප‍්‍රදායික පා තැබුම් සමග නූතන සංගීතය මිශ‍්‍ර කළ නර්තනයෝ ද වෙති.
එච්. එම්. ගුණසේකර
ඔහු කළමනාකරණ ඉණිමඟට නැඟී අවසානයේ දකුණු ආසියාවේ පැරණිතම ගුවන් විදුලි නාලිකාවට නායකත්වය දුන්නේය. ඔහු කොළඹ පැවති ප්‍රධාන මාධ්‍ය සාකච්ඡා කිහිපයක මුලසුන ද දරා ඇත.
ඔස්ටේ‍්‍රලියානු නර්තනය
References
http://en.wikipedia.org/wiki/Dance_in_Australia
ප්‍රවර්ගය:නර්තනය
බෞද්ධ ආර්ථික දර්ශනයේ ධනය පිළිබඳ බෞද්ධ විග්‍රය
thumb|බෞද්ධ ආර්ථික දර්ශනය ලොවට දේශනා කිරීම
බෞද්ධ ආර්ථික දර්ශනයෙහි ධනයට හිමිවන්නේ වැදගත් ස්ථානයකි. ධනයේ උදව්වෙන් පුද්ගල ජීවිතය සැපවත් කරගතයුතු බව, බුදුසමය පිළිගනියි. යහපත් ආර්ථිකයක් ඇත්තාට දෙමව්පිය, අඹුදරු,නෑදෑහිතමිතුරන්ට, අසල්වාසීන්ට තම සිතැඟිලෙස සංග්‍රහකළ හැකිබව දක්වයි.යහපත් ආර්ථිකයක් නොමැති තැනැත්තාට නිරන්තරවම ශෝකයෙන්, කාන්සියෙන් කාලය ගෙවීමට සිදුවේ. යහපත් ආර්ථිකයක් ඇත්තාගේ ඡීවිතය සුරක්‍ෂිත වෙයි. යම්කිසි කරදරයක්, විපතක් ආවිට ඔහුට තමාට ධනය ඇතැයි සතුටු වියහැක. එ‍හෙත් යහපත් ආර්ථිකයක් නැති තැනැත්තාට ලෙඩක්, දුකක්, උපද්‍රවයක් පැමිණි කල්හි ඵයින් මිරිකී ගැලවීමේ ක්‍රමයක් නොමැතිව දුක්විඳීමට සිදුවේ.බුදුදහම සෑමවිටම යහපත් ආර්ථිකයක් සකසා ගතයුතු බව දක්වයි.
බුදුදහම ආර්ථික සුරක්‍ෂිතතාවෙහි අගය දන්නා දහමකි. එයහුදු පරලොවම සලකා දේශනා කරන ලද දහමක් නොවේ. ‍මෙලොව පරලොව උභයාර්ථයම අරමුණු කරගෙන දේශනා කරන ලද දහමකි.
බුදුදහමේ පරලොව යහපත සඳහා මෙලොව යහපත පූඡා කළ යුතු බවක් කිසිවිටෙක නොඋගන්වයි. ආර්ථික සුරක්‍ෂිත තාවයකට හිමිකම් නොකියන තැනැත්තා නිතරම අසහනකාරීව ඡීවත් වෙයි. ඔහුට "කුසල් දහම්" කිරීමටවත් අවශ‍්‍ය "මානසික සන්සුන් බවක්" නැත. එසේම සමාඡ වගකීම් ඉටුකිරීමටවත් සරිලන ආර්ථික ශක්තියක් නැත. එනිසා ඔහුගේ දිවිය අතිශයින් කටුක වෙයි. මේ හේතු සාධක නිසා "දුප්පත්කම" ගිහි ඡනයාට දුකට කාරණයක් බව බුදු දහම පෙන්වාදෙයි. එය, "දාළිද්දියං භික්‍ඛවේ දුක්ඛං ලෝකස්මිං ගිහීනා කාම භෝගිනෝ"
යනුවෙන් දක්වා ඇත.
මෙයින් අදහස් වන්නේ, ධනය මිනිසාගේ ඡීවිතයේ වැදගත් බව අවධාරණය කළ යුතුව ඇත. ධනය නිෂ්ටාවක් (Goal) නොව, යම් නිෂ්ටාවක් සාධනය කර ගැනීමට ඇති මාධ්‍යයක් (Means) පමණි. හුදු ධනය පමණක් ගොඩගසා ගැනීමෙන් ප්‍රීතිය ළඟා කරගැනීමට නොහැකිය. ධනය ඇති තැනැත්තා තමා කාබී ප්‍රීති වෙයි. එය "අත්තානං සුඛේති පීණේති" යනුවෙන් හැඳින්වේ. එසේම තම දෙමාපියන්, අඹුදරුවන්, ඥාතිමිත්‍රාදීන්, සේවක සේවිකාවන්ද පිනවයි. එසේම ආගමික උතුමන්ටද සංග්‍රහ කරයි. බුදු දහමට අනුව තමා ලද ධනයෙන් තමනුත් සැපවත් වී, අන් අයත් සැපවත් කිරීමට අනුදැන වදාළයි. ධනය යනු මිනිසාගේ උපකරණයකි, සේවකයෙකි. මිනිසා එහි ස්වාමියාය. ධනයට ගැතිව, දාසව, සමාඡයට අනර්ථකාරීව ඡීවත්වීම බුදුදහම අනුමත නොකරයි. එය,
ගෘහස්ථ සෑම අයෙකුම යොවුන් වියේදී ධනය නිපදවිය යුතුයි. ශක්තිය ඇති අවධියෙහි ධනය නිපද වූයේ නැතිනම්, මහලු වියට පත්කල දුඛිත ඡීවිතයක් ගෙවිමට සිදුවේ. ධනය හරිහම්බ කල, ධාර්මිකව යුතුකම් ඉටුකළ හා ඉටු කරමින් ධනය පරිභෝඡනය කරන්නාට, මරණයට පත්වන අවස්ථාවේ (නිරපේක්‍ෂව) තණ්හා රහිතව කලුරිය කළ හැකියි, බෞද්ධ ආර්ථික දර්ශනයේ එන එය, වැදගත් කාරණයකි. බුදුදහම ධනය ඉපැයීමට විරුද්ධ නැත. එහෙත් එය ධාර්මිකව පරිහරණය කළ යුතු බව දක්වයි. බෞද්ධ ආර්ථික දර්ශනයේ දී, ලෞකික සැප ගැන බුදුන් දේශනා කර ඇත්තේ, "තමාට ධනය ඇති බව සිතීම" සැපතක් බවයි. බුදුන් වහන්සේ ඒ ධනය රැස් කරගතයුතු ආකාරය මෙසේ දක්වයි.
"උට්ඨාන විරියාධි ගතා -බහා බල පරිචිතා- සේදා වක්ඛිත්තා-ධම්මිකා ධම්ම ලද්ධා භෝගා"''' යනුවෙනි. එනම්, උත්සාහයෙන්, විර්යයෙන්, බාහු බලය යොදවමින්, දහඩිය හෙළීමෙන්, ධාර්මික රැකියාවල නිරත වෙමින්, ධනය රැස්කළ යුතුය.
එසේම, ගිහියන් ලෙස ඡීවත් වීමට යෝග්‍ය වන්නේ මල නොතලා රොන් රැස්කරන බඹරෙකු සේ, ධනය රැස්කරන අය බව සිඟාලෝවාද සූත්‍රය සඳහන් කරයි."භෝගේ සංහර මානස්ස     -   භමරස්සේව ඉරියතෝභෝගා සන්නිච යං යන්තී   -   වම්මිකෝ වූප චීයතීඒවං භෝගේ සමාගන්ත්වා -    අලමත්ථෝ කුලේ ගිහී"
බෞද්ධ ආර්ථික දර්ශනයට අනුව ධනය රැස්කිරීම පිණිස, වෘත්තියක් හෝ ව්‍යාපාරයක් තෝරා ගැනීමේදී ප්‍රධාන නිර්නායකය විය යුත්තේ, එහි ධාර්මිකව යෙදිය හැකිද යන්නයි. අනුන්ට හෝ තමන්ට හානියක් නොවන ධනෝපායන වෘත්තියක යෙදිය යුතුය. "ව්‍යග්ඝපඡ්ඡ" සූත්‍රයේ, සඳහන්වන පරිදි බුදුන් විසින් අනුමත, රැකියා හා ව්‍යාපාර කීපයකි. එනම්,
1.කෘෂිකර්මය 2.වෙළඳාම 3.පශු පාලනය 4.ධනු ශිල්පය හා ශිල්ප කලා 5.රාඡ්‍ය සේවය
එසේම, නොකළ යුතු වෙළදාම් පහක්ද, බුදුන්වහන්සේ දේශනා කර ඇත. ඒවා නම්,
1.විෂ වර්ග වෙළදාම 2.අවි ආයුධ වෙළඳාම 3.මස් වෙළඳාම 4.මත් ද්‍රව්‍ය වෙළඳාම 5.වහල් වෙළදාම
ආශ්‍රිත ග්‍රන්ථ:
ඓතිහාසික භූ විද්‍යාව
අතීතයේ මානව සමාජයේ ප්‍රබන්ධනාත්මක, න්‍යායාත්මක හා සත්‍ය භූ විද්‍යාවන් පිළිබඳ අධ්‍යයනය කිරීම ඓතිහාසික භූ විද්‍යාවයි. ඒ ඔස්සේ පුළුල් කාරණා හා මාතෘකා රාශියක් පිළිබඳව අධ්‍යයනය කරයි. එම අධ්‍යයනයන්හි පොදු තේමාව නම් අතීතයේ භූ විද්‍යාවන් හා ස්ථානයන් කාලානුරූප ලෙස වෙනස් වන්නේ කෙසේද යන්න අධ්‍යයනය කිරීමයි. බොහෝ ඓතිහාසික භූ විද්‍යාඥයින් කාලානුරූපව භූ විද්‍යාත්මක රටා අධ්‍යයනය කරයි. එයට මිනිසුන් පරිසරය හා අන්තර් ක්‍රියා කල අන්දම සංස්කෘතික භූ දර්ශනයන් නිර්මාණය කළ අන්දම අයත් වේ. භූ තලය පුරා විවිධ සමාජ වල සංස්කෘතික ලක්ෂණ නැගි ආවේ සහ පරිණාමය වුයේ කෙසේ ද යන්න පිළිබඳව ඓතිහාසික භූ විද්‍යාඥයින් කරුණු සොයයි. ඒ ප්‍රාදේශීය පරිසරය හා වටපිටාව සමග ඔවුන්ගේ අන්තර් ක්‍රියා අවබෝධ කර ගැනීම තුළිනි.
එක්සත් ජනපදයේ ඇතැම් අයට ඓතිහාසික භූ විද්‍යාව වඩාත් විශේෂිත අර්ථයක් දරයි. කාල් ඕටිවින් සොයර් (කැලිෆෝනියා විශ්ව විද්‍යාලය) විසින් මෙම වැඩසටහනට දෙන ලද නමක් ලෙස ඓතිහාසික භූ විද්‍යාව හැදින්විය හැකිය. විසි වන ශත වර්ෂයේදී ආරම්භ වු මෙය ප්‍රාදේශීය රේඛා ඔස්සේ සංස්කෘත භූ විද්‍යාව ප්‍රතිසංවිධානය සිදු කරන ලදී. සෝයර්ට අනුව භූ දර්ශනයක් හා එහි සංස්කෘතීන් තේරුම් ගත හැක්කේ ඉතිහාසය පුරාවට එහි භෞතික, දේශපාලනික, පාරිසරික, සංස්කෘතික බලපෑම් සැලකිල්ලට ගැනීමෙනි. ඔහු අවධාරණය කළ පරිදි ප්‍රාදේශීය විශේෂීකරණය ලෝ පුරා ප්‍රදේශවල විශේෂ ප්‍රාගුණ්‍ය ලබාගැනීමේ එකම ක්‍රමයයි. 20 වැනි ශතවර්ෂයේ මැද භාගයේ ඇමෙරිකානු භූ විද්‍යාත්මක ඉගැන්වීම්වල වඩා තියුණු ඵලදායී ක්‍රමයක් ලෙස සෝයර්ගේ ඉගැන්වීම් සැලකිය හැකිය. ප්‍රාදේශීය විශේෂඥයන් අධ්‍යයන කාර්යය මණ්ඩලවල අදටත් සිටී. නමුත් ඇතැම් භූ විද්‍යාඥයින් විශ්වාස කරන අන්දමට දත්ත එක්රැස් කිරීමට හා වර්ගීකරණයට අනවශ්‍ය උත්සාහයක් මිඩංගු කිරීම නිසා එය විෂයට හේතු විය. පසුකාලීනව අධ්‍යයනයන් වඩාත් ප්‍රාදේශීයව විශේෂිකරණය වුයේ තමන්ගේ නමින් නම් කිරීමට ප්‍රදේශ සේවීම සඳහා භූ විද්‍යාඥයන් උත්සුක වු බැවිනි. මෙම කරුණු 1950 භූ විද්‍යාවේ ඇතිවූ කඩා වැටීමට හේතු වු අතර එක්සත් ජනපද අධ්‍යයන විෂයක් ලෙස භූ විද්‍යාව සම්බන්ධව සංකීර්ණ ගැටලු රැසක් මතු කරන ලදී.
බෞද්ධ ආර්ථික දර්ශනයේ ධනය පිළිබඳ බෞද්ධ විග්‍රය
බෙලිගල්ලේ ධම්මඡෝති හිමි    - " බෞද්ධ ආර්ථික දර්ශනය"
ඓතිහාසික භූ විද්‍යාව
මානව භූ ගෝලීය විද්‍යාවේ මෙම උපශාඛාව ඉතිහාසය හා පාරිසරික ඉතිහාසය සමග සමීපව සම්බන්ධය.
බෞද්ධ ආර්ථික දර්ශනයේ ධනය පිළිබඳ බෞද්ධ විග්‍රය
ඉන්ද්‍රාණි පෙරේරා                     - " කළමණාකරන සංකල්ප බෞද්ධ ප්‍රවේශයක්"
ඒ. එම් මනුරත්න                       - " බෞද්ධ ආර්ථික දර්ශනය"
උඩගල දෙණියේ සෝමරංසි හිමි  -" බෞද්ධ ආර්ථික චින්තනය" චන්දිම විඡය බණ්ඩාර, එච්. එම් මොරටුවේගම               -" බෞද්ධ ශිෂ්ටාචාරය මූලධර්ම හා වංශකතාව"
අඩවියෙන් බැහැර පිටු
බුද්ධානෙට් වෙබ් අඩවිය
බුද්ධා වෙබ් අඩවිය
ගිම් මන් දොක්
ගිම් මන්-දොක් (1739 – 1812) නොහොත් "කිම් මන්-දොක්" යනු 18වන සියවසේ ජොසොන් රාජ්‍ය සමය තුල විසූ සුප්‍රසිද්ධ වෙළෙන්දියක් සහා ව්‍යාපාරික කාන්තාවකි. 18වන සියවස අගභාගයේ ඇය ජීවත්ව සිටි ජෙජු දූපත අවට ප්‍රදේශ වලට විශාල සාගතයක් ඇති වූ අතර මෙහිදී ඇය සිය ඉඩම් සියල්ල විකුණා දමා මිල දී ගත් සහල් දිවයිනේ සාගින්නෙන් පෙළෙන ජනතාව බේරා ගැනීම සදහා පරිත්‍යාග කරන ලදී. ඇය කොරියාවේ ප්‍රථම විධායක නිලධාරිනිය ලෙස සලකනු ලබයි.
උපත සහා ජීවන පසුබිම
වර්ෂ 1739 දකුණු කොරියාවේ ජේජු දූපතේදී ගිම් මන්-දොක් උපත ලැබිය. ඇගේ පියා වන ගිම් ඉයුන්-ග්යොල් යැංබෑන් සමාජ පංතියට අයත් හමුදා නිලධාරියෙකු විය. පියා දේශපාලන පිටුවහලෙක් වූ අතර ඇගේ මව එකල කොරියාවේ පහලම සමාජ පංතිය වූ යැංමින් සමාජ පංතියට අයත් කාන්තාවක් විය. මන් දොක් හට පිළිවලින් ගිම් මන්-ජේ හා ගිම් මන්-සියොක් නමින් වැඩිමහල් සහ බාල සහෝදරයන් දෙදෙනෙකු සිට ඇත.
එකල නීතියට අනුව අසමාන සමාජ පන්ති දෙකක පුද්ගලයන් දෙදෙනෙකු අතර විවාහයකදී,  ඔවුන්ට ලැබෙන දරුවන් පහළ සමාජ පන්තියට අයත් විය. මේ අනුව, මන් දොක් සහ ඇගේ සහෝදරයන් ඔවුන්ගේ මව මෙන් යැංමින් පන්තියට අයත් වූහ.
1750දී ඇගේ පියා නාජු වෙත ගොස් ආපසු එන අතරතුරදී කුණාටුවකට හසු වී මියගිය අතර සැමියා අහිමි වූ ශෝකය හේතුවෙන් ඇගේ මව ඊළඟ වසරේදී මිය ගියාය.
1751දී යන්තම් 12 හැවිරිදි වූ මන්-දොක්ව වෝල් ජන්ග්-සියොන් නම් ගිසෙං කාන්තාව විසින් හදාවඩා ගැනීමට භාරගනු ලබයි. එතැන් පටන් ඈ ගිසෙං තරුණියක ලෙස හැදී වැඩුණු අතර එහිදී ඇයට ගායනය, නර්තනය මෙන්ම අත්කම් කලාවද හැදෑරීමට සිදු විය. තවද මන්-දොක් වෛද්‍ය විද්‍යාව පිළිබඳව උනන්දුවක් දැක්වූ අතර අශ්වයන් පැදීමෙහිද දක්ෂයෙක් විය.
පසුව ඇය වෙළඳුන් සඳහා තානායමක් විවෘත කළාය.එමෙන්ම වරාය කටයුතු සඳහා කොමිස් ඒජන්සියක් ආරම්භ කළ ඇය එකල හන්යං සහ ජෙජු අතර වෙළෙද අතරමැදියෙකු ලෙස ක්‍රියා කරමින් අශ්ව කෙඳි, මුහුදු පැලෑටි, ස්වර්ණාභරණ, ගව සම්, මුතු, රෙදිපිළි සහ රූපලාවණ්‍ය ද්‍රව්‍ය වැනි දේශීය නිෂ්පාදන ද්‍රව්‍ය අලෙවි කිරීමට සමත් විය.
ප්‍රධාන සැපයුම්කරුවන් මාර්ගයෙන් ධාන්‍ය මිලදී ගත් ඇය ඒවා ජේජු ජනතාවට විකිණීම මගින් විශාල මුදල් ප්‍රමාණයක් එක්රැස් කරගත් අතර ක්‍රම ක්‍රමයෙන් දූපත තුළ සහල් සහ ලුණු ඒකාධිකාරය ලබා ගැනීමට ඇය සමත් විය. මින් විශාල ධනයක් රැස්කරගත් ඇය වයස අවුරුදු 50 වන විට ජොසොන්හි ධනවත්ම පුද්ගලයන් දෙදෙනාගෙන් එක් අයෙකු බවට පත් වීමට සමත් විය.
වර්ෂ 1792දී ජේජු දිවයින හා ඒ අවට ප්‍රදේශ වගා අසාර්ථකත්වය සහ ගංවතුර හේතුවෙන් සාගතයකට ගොදුරු විය. ඉන්පසුව වර්ෂ 1794 දී තද සුළං සහ ඒ හේතුවෙන් හටගත් වඩදිය තත්ත්වයන් නිසා ජේජු හී සාගත තත්ත්වය තවත් තවත් දරුණු අතට හැරුණි. ජේජු ආණ්ඩුකාරවරයා සහනාධාර ලෙස සහල් මලු 20,000ක් එවන ලෙස උසාවියට ​​පෙත්සමක් ඉදිරිපත් කළ නමුත් එවන ලද බෝට්ටු දොළහෙන් හතක් අතරමගදී විනාශ වූ අතර 170,000 පමණ ජේජු වැසියන් සාගින්නෙන් මිය ගියහ.
මන්-දොක් පසුව ඇගේ ධනයෙන් වැඩි ප්‍රමාණයක් ප්‍රධාන වශයෙන් සහල් ඇතුලු ධාන්‍ය ආනයනය කර බෙදා හැරීමට යෙදවූවාට. මින් සාගින්නෙන් පෙළුණු ජීවිත 18,000ක් පමණ බේරා ගැනීමට ඇය සමත් විය.
මන්-දොක්ගේ මෙම සද්ක්‍රියාව පිළිබඳව ජොසොන් රාජ්‍ය පුරා ඉක්මනින්ම පැතිර ගිය අතර, මෙය රාජසභාවේ අවධානයටද නතු විය. එහි ප්‍රතිඵලයක් ලෙස එවක රාජ්‍ය පාලකව සිටි ජොංජෝ රජු ඇයව ප්‍රශංසාවට ලක් කරමින් ඇයට අවශ්‍ය ඕනෑම වරයක් ලබා දෙන බව ප්‍රකාශ කළේය. මන්-දොක් හන්යංහි ප්‍රධාන මාලිගාව හා කුම්ගං කන්ද දැක බලා ගැනීමට අවස්ථාවක් ඉල්ලූ අතර රජු ඇගේ ඉල්ලීමට එකඟ විය.
එතෙක් ජේජු දූපතේ සිටින කාන්තාවන්ට අගනුවරට පැමිණීමට නොහැකි ලෙස වාරණ පනවා තිබූ නමුත්, එම නීතිය කඩ කර මන්දොක් කළ සේවය අගය කිරීම සදහා ඇයව මාලිගයට කැඳවීමට රජු අණ කළේය. එහිදී ඇයට ගෞරව වශයෙන් රාජ්‍ය ඖෂධහලේ ප්‍රධාන හෙද තනතුර රජු විසින් ලබා දෙන ලදී. 1797දී මන්-දොක් නැවත ජේජු වෙත පැමිණියාය.
මරණය සහා පසුකාලීන තොරතුරු
අවසාන කාලයේදී ඇය තමන් හදා වඩාගත් අනාථ දරුවකු වෙනුවෙන් සුළු මුදලක් ඉතිරි කර අන් සියලු ධනය දුප්පතුන් වෙනුවෙන් බෙදා හැරීමට කටයුතු කළාය.
මන්-දොක් වර්ෂ 1812දී මියගිය අතර මියයන විට ඇගේ වයස අවුරුදු 73ක් විය.
ඇගේ මරණින් පසු ඇයගේ සමකාලීනයෙක් මෙන්ම ප්‍රධාන රාජ්‍ය අමාත්‍යවරයෙකුද වූ චේ ජෙ-ගොං විසින් ගිම් මන්-දොක්ගේ ජීවන චරිතය අලලා මන්-දොක් ජියෝන් නමින් චරිතාපදාන කෘතියක් ලිව්වේය.
1978දී කිම් මන්-දොක් වෙනුවෙන් ස්මාරකයක් ද කෞතුකාගාරයක්ද ජේජු දූපතේ ඉදිවිය. එමෙන්ම ආහාර අවශ්‍යතා ඇති අය වෙනුවෙන් සහනාධාර සැපයීම සදහා ජේජුහී මන්-දොක් පදනම පිහිටුවීය.
තවද සෑම වසරකටම වරක්ම කොරියාව තුල සිටින ගෞරවනීය කාන්තාවන් දෙදෙනෙකුට කිම් මන්-දොක් සම්මානය පිරිනැමීම වත්මනදී සිදුවේ.
ටෙලිකතාකරණය සහා සිනමාකරණය තුළ නිරූපණය 2010 වර්ෂයේදී දකුණු කොරියාවේ KBS1 නාලිකාව විකාශය කල The Great Merchant රූපවාහිනි කතා මාලාව තුළ Lee Mi-yeon විසින් ගිම් මන්-දොක්ගේ චරිතය නිරූපණය කරන ලදී.
සොහොන් ගල
සොහොන් ගලක් මිලට ගැනීම, තම ආදරණීයයාගෙන් වෙන් වූ ගෞරවනීය පවුල් සඳහා වැදගත් විය හැකි ජීවිතයේ වැදගත් ප්‍රශ්නවලින් එකකි, ඔහුගේ මතකය නිසා. අද, තාක්ෂණයේ සහ අන්තර්ජාලයේ දියුණුවත් සමඟ, අන්තර්ජාලය හරහා සොහොන් කොත් මිලදී ගැනීමට හැකි වන අතර, මෙම නිෂ්පාදන වෙත ප්රවේශ වීම පහසු සහ වේගවත් කර ඇත.
සොහොන් ගලක් මිලදී ගැනීම සඳහා උපදෙස් මෙම කොටසේදී, අපි ඔබ සමඟ සොහොන් ගල් මිලදී ගැනීම පිළිබඳ උපදෙස් කිහිපයක් බෙදා ගන්නෙමු. සොහොන් ගලක් මිලදී ගැනීම අවධානය සහ සැලකිල්ල අවශ්ය වන වැදගත් තීරණවලින් එකක් බව ඔබ සැලකිල්ලට ගත යුතුය. මෙම හේතුව නිසා, එය ප්රවේශමෙන් හා කඩිනමින් පරීක්ෂා කළ යුතුය.
සොහොන් ගලක් මිලදී ගැනීමේ පළමු කරුණ වන්නේ එහි ඉදිකිරීම් සඳහා ද්රව්ය තෝරා ගැනීමයි. ඔබ ප්රවේශමෙන් පර්යේෂණ කර ස්ථාවරත්වය සහ ප්රතිරෝධය ඇති ද්රව්ය තෝරාගත යුතුය. එසේම, ද්රව්ය තෝරාගැනීමේදී ඉතා වැදගත් වන තවත් කරුණක් වන්නේ අලංකාරයයි. ඔබ අදාළ පරිසරයේ සැකැස්ම සමඟ හොඳින් ගැලපෙන සහ නිවැරදි ආයාචනය ඇති ද්රව්ය තෝරාගත යුතුය.
ඊළඟ කරුණ වන්නේ සොහොන් ගලෙහි විශාලත්වය සහ හැඩයයි. මෙම ගැටළුව ඉතා වැදගත් වන අතර තෝරාගැනීමේදී නිරවද්යතාව සඳහා, මිලදී ගැනීමට පෙර නිවැරදිව මැන බැලීම වඩා හොඳය. එසේම, සොහොන් ගලෙහි හැඩය අදාළ අවකාශයට ගැලපෙන අතර අවට පරිසරය සමඟ හොඳින් ගැලපේ.
ඊළඟ කරුණ වන්නේ සොහොන් ගලෙහි ඇති ශිලා ලේඛන සහ පෙළ වර්ගයයි. පාඨය පැහැදිලි සහ කියවිය හැකි විය යුතු අතර, කැටයම් වර්ගය ද සොහොන් ගලෙහි පරිසරයට ගැලපේ. සොහොන් ගලෙහි රටා සහ රූප තෝරා ගැනීම ද ඉතා වැදගත් වේ.
අවසාන වශයෙන්, සොහොන් ගලක් මිලදී ගැනීමේදී සලකා බැලිය යුතු තවත් කරුණක් වන්නේ මිලයි. සොහොන් ගලෙහි ගුණාත්මකභාවය සහ ප්‍රමාණය සඳහා මිල පිළිගත හැකි සහ සුදුසු බවට ඔබ සහතික විය යුතුය.
අවසානයේදී, සොහොන් ගල් මිලදී ගැනීම සඳහා, ඉතිහාසයක් ඇති පිළිගත් වෙළඳසැල් වලින් මිලදී ගැනීම වඩා හොඳය, ගුණාත්මකභාවය සහ නිවැරදි මිල සහතික කිරීම. එසේම, ඔබ අනිවාර්යයෙන්ම විකුණුම්කරු සමඟ සාකච්ඡා කළ යුතු අතර මිලදී ගැනීමට පෙර වෙනත් පුද්ගලයින්ගේ අදහස් සහ අත්දැකීම් සලකා බැලිය යුතුය.
අවසාන වශයෙන්, සොහොන් ගලක් මිලදී ගැනීම නිරවද්‍යතාවය සහ හදිසි අවශ්‍යතා වලින් එකක් වන අතර අනාගතයේදී පවුල් සඳහා ගැටළු ඇති නොකළ යුතු බව සැලකිල්ලට ගත යුතුය. මෙම හේතුව නිසා, වඩා හොඳ සහ වඩා විශ්වාසදායක ප්රතිඵලය ලබා ගැනීම සඳහා සොහොන් ගලක් තෝරා ගැනීම සහ මිලදී ගැනීමේදී ප්රවේශමෙන් ඉදිරියට යා යුතු අතර සියලු විස්තර කෙරෙහි අවධානය යොමු කළ යුතුය.
හොඳ සොහොන් ගලක ලක්ෂණ මොනවාද? හොඳ සොහොන් ගලක පහත ලක්ෂණ කිහිපයක් ඇත:
1. ඔරොත්තු දීමේ හැකියාව: සොහොන් කොත අහිතකර කාලගුණික තත්ත්වයන්ට ඔරොත්තු දිය හැකි විය යුතුය. වර්ෂාව, හිරු එළිය තීව්රතාවය සහ උෂ්ණත්ව වෙනස්වීම් වලට ප්රතිරෝධය ඇතුළත් වේ. උදාහරණයක් ලෙස, කිරිගරුඬ, කළුගල් සහ හුණුගල් වැනි ගල් සොහොන් කොත් සෑදීම සඳහා බහුලව භාවිතා වන ද්රව්ය වේ.
2. අලංකාර පෙනුම: සොහොන් ගල දීප්තිමත් හා ආකර්ෂණීය විය යුතු අතර අලංකාරය හොඳින් ගෙන එයි. සොහොන් ගලෙහි කැටයම් කර ඇති මෝස්තර සහ රටා වලින්, ඔබට පුද්ගලයාගේ ඉතිහාසය හා සංස්කෘතිය සමඟ සම්බන්ධ වී කලාත්මක බලපෑමක් ලබා දිය හැකිය.
3. විශේෂ සංකේතවාදය: විශේෂ සංකේත සහ පුද්ගලාරෝපණය සඳහා සොහොන් ගල් භාවිතා කළ හැකිය. මියගිය පුද්ගලයාගේ නම සහ උපන් දිනය සහ මරණය, විශේෂ ලාංඡනයක් හෝ වැදගත් ආගමික හෝ සංස්කෘතික සංකේත සොහොන් ගල මත ඇතුළත් කළ හැකිය.